Ychwanegu Pecynnau Cynnwys | Blackboard Help\nULTRA: Ychwanegu Pecynnau SCORM\nGelwir un math o gynnwys dysgu seiliedig ar y we gallwch ei ddefnyddio yn eich cwrs yn SCO, neu Wrthrych Cynnwys Rhanadwy. Deuir â'r SCO hyn ynghyd mewn ffeil wedi'i chywasgu a'i sipio o'r enw pecyn cynnwys. Gellir dadbacio a chwarae'r ffeil wedi'i sipio trwy chwaraewr cynnwys. Yn gyffredinol, darperir cydrannau unigol neu becynnau cyfan i chi gan ysgolion, cyhoeddwyr, cwmnïau masnachol, neu o ffynonellau eraill.\nEich sefydliad sy’n rheoli a alluogwyd y Peiriant SCORM. Os alluogwyd gan eich sefydliad, Peiriant SCORM B2 fydd y chwaraewr cynnwys diofyn ar gyfer pob pecyn cynnwys a uwchlwythir o'r newydd, ynghyd ag unrhyw becyn cynnwys presennol sy'n cael ei ail-uwchlwytho. I wirio pa chwaraewyr sydd yn ardaloedd cynnwys, ewch i’r Panel Rheoli, ehangwch yr adran Addasu a dewiswch Argaeledd yr Offeryn.\nRhagor am Gynnwys API Tin Can\nAr y dudalen Ychwanegu Pecyn Cynnwys, atodwch ffeil sy’n cydymffurfio â'r safonau gofynnol. Dewiswch Pori Fy Nghyfrifiadur i uwchlwytho ffeil o'ch cyfrifiadur. Gallwch hefyd lwytho ffeil i fyny o storfa’r cwrs: Ffeiliau’r Cwrs neu’r Content Collection.\nAr ôl i'r ffeil gael ei huwchlwytho a’i gwirio, bydd ail dudalen Ychwanegu Pecyn Cynnwys yn ymddangos lle gallwch osod manylion y pecyn cynnwys.\nAr yr ail dudalen Ychwanegu Pecyn Cynnwys, yn yr adran Gwybodaeth SCORM, teipiwch Teitl.\nAr gyfer Graddio SCORM, gallwch ddewis Dim Graddio neu teipio rhif ar gyfer Gradd: Pwyntiau Posibl, yn seiliedig ar y Sgôr SCORM, Cwblhad SCORM, neu Cyflawnhad SCORM.\nDewiswch Ie i Graddio SCOS, a dewiswch yr eitemau unigol i’w graddio.\nGweld manylion ymgais SCORM\nPan fydd pecyn SCORM wedi'i osod i'w raddio, gallwch weld manylion ymgeisiau mewn perthynas â rhyngweithio'r defnyddwyr â'r cynnwys. Mae'n bosibl y bydd y manylion yn cynnwys cyfanswm yr amser y mae'r defnyddiwr wedi edrych ar y cynnwys, y statws cwblhau, ymatebion i unrhyw gwestiynau a gynhwyswyd yn y pecyn, a ph'un ai oedd yr ymatebion yn gywir. Mae'r data ymgais yn eich helpu i benderfynu ar sgôr ar gyfer eitem y Ganolfan Raddau. Nid yw pob pecyn yn olrhain yr holl ddata. Os nad yw'r pecyn yn darparu gwybodaeth i Blackboard Learn, bydd y data'n dangos fel Amherthnasol. Os oes gennych gwestiynau ynglŷn â data sydd ar goll, cysylltwch â'r sawl a greodd y pecyn i bennu pa ddata y cafodd ei ddylunio i'w olrhain.\nAr y Panel Rheoli, ewch i'r Canolfan Raddau Lawn a lleolwch y golofn ar gyfer yr eitem o gynnwys cwrs.\nDangos y Botwm Gorffen: Dangos botwm Gadael Cwrs ar y bar llywio. Mae gwasgu'r botwm yn ceisio gorffen y cynnwys cyfredol a dychwelyd i'r brif wers, beth bynnag y bo cyflwr presennol cwblhau.\nDangos Botwm Cau SCO: Dangos botwm Cau SCO ar y bar llywio. Mae gwasgu'r botwm yn cau'r SCO cyfredol. Dylai'r opsiwn hwn aros wedi’i ddiffodd gan nad yw'n ddefnyddiol i'r rhan fwyaf o fyfyrwyr.\nDefnyddio Mesur Ar Gyfer y Bar Cynnydd: Os osodwyd, mae’r chwaraewr yn defnyddio'r gwerthoedd Rholio Mesur Cynnydd i gyfrifo cynnydd. Fel arall, defnyddir cwblhau'r gwrthrych cynnwys cyfredol. Mae hyn yn gymwys yn unig ym 4ydd argraffiad SCORM 2004 a chynnwys diweddarach.\nAtal De-Glicio Mae'n atal myfyriwr rhag de-glicio yn ffenestri'r chwaraeydd SCORM. Os clicir botwm de y llygoden, ni fydd unrhyw beth yn digwydd. Gall hyn fod yn ddefnyddiol mewn asesiadau pwysig neu le nad ydych eisiau i fyfyrwyr allu gweld y strwythur mewnol neu gynnwys yn y chwaraewr. Mae'r gosodiad hwn yn effeithio ar ffenestri'r chwaraewr SCORM yn unig, gan gynnwys strwythur y cwrs a'r bar llywio (os yn bresennol), ac nid yw'n effeithio ar unrhyw gynnwys arall, ffenestri'r porwr neu swyddogaethau bwrdd gwaith cyfrifiadur.\nCyfunol: Cyflwynir llwyddo a chwblhau fel metrig cyfunol.\nMath Lansio SCO Mae'r gosodiadau hyn yn penderfynu sut y lansir pob SCO. Y gwerthoedd posib yw:\nFfenestr Newydd Heb Far Offer y Porwr: Lansiwch yr SCO mewn ffenestr porwr newydd heb far offer.\nFframset: Lansiwch chwaraeydd SCORM mewn llinell, mewn ffrâm porwr, yn hytrach na'i agor mewn ffenestr newydd.\nFfenestr Newydd Heb Far Offer y Porwr: Lansiwch y chwaraeydd mewn ffenestr porwr newydd heb far offer.\nOpsiynau Ffenestr Newydd Mae'r gosodiadau hyn yn penderfynu dimensiynau naill ai'r chwaraeydd cynnwys pan y'i lansir mewn ffenestr newydd. Ni fydd y gosodiadau hyn yn cael effaith onis dewiswyd opsiwn ffenestr newydd fel Math Lansio SCO neu Math Lansio Chwaraeydd.\nDiofynnion Gwerth Defnyddiwr: Lansiwch y ffenestr newydd gan ddefnyddio dimensiynau rhagosod porwr y cleient.\nUchder ar gyfer cynnwys: Uchder ffenestri newydd mewn picseli.\nYN OFYNNOL: Mae’r dimensiynau uchod yn ofynnol er mwyn i'r cwrs weithredu'r gywir: Os y'i dewiswyd, ac ni all porwr y cleient gefnogi'r dimensiynau a ddynodwyd, bydd rhybudd i fyfyrwyr yn ymddangos.\nGwneud dim: Ni fydd chwaraewr SCORM yn gweithredu ymhellach.\nModd Pecyn Sgôr Mae'n penderfynu'r modd y bydd chwaraeydd SCORM yn casglu sgoriau SCO unigol, eu dadansoddi ac yn rhoi adroddiad sgôr gyffredinol wedi ei chyfrifo. Y gwerthoedd posib yw:\nSgôr a Ddarparwyd gan Gwrs: Yn ddefnyddiol yn bennaf ar gyfer Pecynnau Cynnwys SCORM sy'n cynnwys un SCO, mae'r gosodiad hwn yn syml yn adrodd y sgôr a ddarparwyd gan y SCO cyntaf.\nCyfartaledd Sefydlog: Mae’n adio'r holl sgoriau a ddarparer ac yn rhannu'r rhif penodol yn Nifer o Wrthrychau Sgorio\nSgôr SCO Olaf: Mae'n dweud am y sgôr SCO olaf yn syml.\nModd Pecyn Statws Mae'n penderfynu sut y penderfynir statws cwblhau cyffredinol. Y gwerthoedd posib yw:\nCwblhau Pan Fydd Pob Uned yn Gyflawn ac Heb eu Methu: Ystyrir y cwrs wedi ei gwblhau pan fydd yr holl SCOs yn y Pecyn Cynnwys wedi eu cwblhau, gyda statws naill ai wedi cwblhau neu wedi llwyddo.\nCwblhau Pan Gyrrhaeddir y Sgôr Trothwy: Caiff cwrs ei ystyried i fod yn gyflawn pan fydd ei sgôr (fel y pennwyd gan y Modd Pecyn Sgôr) yn cyrraedd neu’n uwch na'r trothwy a osodwyd yn Sgôr Trothwy Cwblhau. Yn yr enghraifft hon, nid oes angen cwblhau pob uned SCO.\nCwblhau Pan Fydd Pob Uned yn Gyflawn a Chyrrhaeddir y Sgôr Trothwy: Caiff y cwrs ei ystyried i fod yn gyflawn pan fydd pob SCO yn y Pecyn Cynnwys yn gyflawn ac mae’r sgôr (fel y pennwyd gan y Modd Pecyn Sgôr) yn cyrraedd neu’n uwch na’r trothwy a osodwyd yn Sgôr Trothwy Cwblhau.\nPecynnu Set Gwag i Anhysbys Ar gyfer cyrsiau SCORM 2004, mae'r gosodiad hwn yn penderfynu statws y pecyn pan na fydd gweithgareddau'n darparu gwybodaeth i osod y statws. Os cânt eu dewis, gosodir statws wedi cwblhau a boddhad i anhysbys.\nGwrthwneud Amcanion a Chwblhad a Osodwyd gan Gynnwys i Gywir Gall y rhagosodiad ar gyfer SCORM 2004 a'r rhagosodiad ar gyfer chwaraewr SCORM 1.2 weithiau arwain at nodi SCO fel wedi ei gwblhau a boddhaol os yw'r SCO yn methu dweud am y data statws amser rhedeg cywir. Mae'r gosodiad hwn yn gwrthwneud yr ymddygiad diofyn ar gyfer cyrsiau nad ydynt yn gosod y rheolau dilyniant diofyn priodol.\nModd Dilyniannu Lookahead Mae prosesu Lookahead yn galluogi Peiriant SCORM i ddiweddaru strwythur llywio'r cwrs yn ddeinamig sy'n weladwy ac ar gael gan ddibynnu ar gyflwr yr SCO cyfredol. Yn ôl rhagosodiad, dylid galluogi'r gosodiad hwn. Ar gyfer cyrsiau mawr iawn, gall hyn achosi arafu amlwg mewn porwyr gwe ac os yw hyn yn annerbyniol, gallwch ei osod i wedi ei analluogi. Y gosodiadau sydd ar gael yw:\nAmser-real: Galluogi dilyniannwr lookahead amser-real SCORM, sy'n rhedeg ar ôl i werthoedd amser rhedeg penodol newid, sy'n diweddaru strwythur llywio'r cwrs gweladwy'n syth\nAilosod Amseru Data Amser Rhedeg Mae'n penderfynu pryd fydd chwaraeydd SCORM yn ailosod amseru data'r CMI (hyfforddiant a reolir gan gyfrifiadur). Y dewisiadau yw:\nAr Bob Ymgais Dilyniannu Newydd: Bydd chwaraeydd SCORM yn ailosod y data amser rhedeg bob tro y mae'r system yn pennu y dylid cychwyn ymgais newydd\nEtiddefu: Defnyddio ymddygiad 3ydd Cyhoeddiad SCORM, gan ddychwelyd i'r prif gwrs tra'n cadw cyflwr presennol yr ymgais\nGadael Popeth: Dod â'r ymgais i ben (4ydd Cyhoeddiad SCORM yn unig)\nMae’r Gosodiadau Cyfathrebu yn pennu sut mae’r Chwaraeydd Cynnwys yn rhyngweithio â'r gweinydd. Efallai bydd angen addasu'r gosodiadau hyn os oes seibiannau neu fethiannau cyfathrebu'n cael eu hadrodd rhwng cyfrifiaduron y myfyrwyr a'r gweinydd, ond dylid eu newid gan weinyddwr neu ddatblygwr SCORM profiadol yn unig.\nAmlder Cadw Mae'n penderfynu pa mor aml, mewn milieiliadau, y diweddarir y data amser rhedeg i'r gweinydd. Mae rhai digwyddiadau megis cwblhau cwrs yn gorfodi diweddariad.\nWrth ddod ar draws problemau neu wallau gyda chwarae neu gyflwyno cynnwys cwrs, mae galluogi'r Opsiynau Dadfygio fel y gallwch chi, eich gweinyddwr, neu arbennigwr cefnogaeth SCORM adolygu'r logiau negeseuon yn gam allweddol wrth drwsio problemau a datrys y broblem yn aml. Gall defynddio'r Opsiynau Hanes i recordio manylion statws arferol (dim gwall) hefyd ddarparu gwybodaeth ddefnyddiol.\nOpsiynau Dadfygio Mae'n penderfynu lefel y cofnodi i'w berfformio o fewn pob un o'r is-systemau SCORM cydgysylltiedig: Rheoli (swyddogaethau system cyffredinol), Amser Rhedeg (lansio a gweithredu SCOs), or Dilyniannu (beth sy’n digwydd tu allan a rhwng SCOs)\nArchwiliad: Caiff cofnodion difa chwilod sylfaenol eu cofnodi.\nCipio Hanes Yn pennu a ddylai'r Pecyn Cynnwys anfon gwybodaeth yn ôl am bob ymgais.\nCipio Hanes Manwl Mae'n penderfynu a ddylai'r Pecyn Cynnwys anfon gwybodaeth mewn manylder yn ôl am bob ymgais.


Rheolydd Cyfathrebu a Marchnata\nFel y corff ymbarél ar gyfer cymdeithasau tai yng Nghymru, rydym yn falch i gynrychioli ein haelodau sy’n darparu cartrefi a gwasanaethau i 10% o boblogaeth Cymru. Ein gwaith yw sicrhau fod y sector yn parhau i ffynnu yng Nghymru ac wedi paratoi ar gyfer y dyfodol.\nRydym yn edrych am rywun sy’n frwdfrydig am chwarae eu rhan wrth ddod â’r argyfwng tai i ben. Os yw hyn yn swnio fel chi, daliwch i ddarllen os gwelwch yn dda.\nDyddiad cau 9yb 6 Rhagfyr 2021\nCyfrifol am ddatblygu ac arwain y strategaeth cyfathrebu ar gyfer prosiectau allweddol ar draws y sefydliad. Mae hyn yn cynnwys cysylltiadau cyhoeddus, cyfryngau cymdeithasol, marchnata a safleoli ar draws ystod o sianeli cyfathrebu.\nCyfrifol am arwain ymgyrchoedd rhagweithiol proffil uchaf CHC o safbwynt cyfathrebu – mae’r rhain yn sensitif yn wleidyddol ac yn sicrhau argraff fawr.\nDynodi risgiau a chyfleoedd sy’n dod i’r amlwg a gweithio’n agos gyda’n tîm Polisi a Materion Allanol i reoli eu helfennau cyfathrebu.\nCyfrifol am farchnata ein digwyddiadau, hyfforddiant a gweithgaredd masnachol gan weithio’n agos gyda’r tîm Datblygu Busnes i gefnogi CHC i gyflawni ei dargedau masnachol.\nCefnogi’r sefydliad i gyfathrebu’n effeithlon gyda’n haelodau mewn ffordd amserol, berthnasol ac ystyrlon.\nBeth fyddech chi’n ei gael yn ôl am hyn?\nYflog: £35,060 yn codi i £36,905 ar ôl cyfnod prawf llwyddiannus.\nOriau: Mae’r swydd yn un ranamser, gydag opsiynau i weithio 21 neu 28 awr – gweithio hyblyg.\nGwyliau: 25 diwrnod yn codi gan un diwrnod am bob blwyddyn o wasanaeth a gwblheir, hyd at uchafswm o 30 diwrnod a phob gwyliau cyhoeddus. Pedwar diwrnod ychwanegol i ffwrdd yn ystod gwyliau’r Nadolig a’r Flwyddyn Newydd.\nPensiwn: Cynllun Pensiwn Tai Cymdeithasol Cynllun cyfraniadau diffiniedig. Cyfraniadau cyflogwyr 5%.\nCampfa: £25 cymhorthdal y mis.\nCynllun Iechyd Arian: Cynllun iechyd arian y talwyd amdano (Simply Health).\nGweithio o unrhyw le: Egwyddor lleoli am y dydd (yn galluogi staff i ddewis lle byddent yn gweithio orau – gallai hynny fod gartref, mewn siop goffi, ein swyddfeydd [sydd yng Nghaerdydd arh yn o bryd] neu hyb lleol). Fodd bynnag bydd achlysuron misol lle daw’r holl staff ynghyd i gydweithio, arloesi a chymdeithasu\nMae’r pecyn swydd hwn yn cynnwys y manylion dilynol:\nDisgrifiad swydd, manyleb person a gwybodaeth ar delerau ac amodau.\nFfurflen gyflwyno y bydd angen i chi ei llenwi yn amlinellu mewn dim mwy na 800 gair sut ydych yn diwallu’r meini prawf profiad a nodir yn rhan ‘Am beth ydyn ni’ n edrych’ yn y fanyleb swydd a pham eich bod eisiau’r swydd hon.\nMae’n RHAID i chi hefyd gynnwys CV pwrpasol yn gysylltiedig â’ch cais am y swydd (dim mwy na 3 tudalen).\nFfurflen cyfle cyfartal. Ni chaiff y ffurflen hon ei defnyddio ar unrhyw gam o’r broses recriwtio a chaiff ei gwahanu oddi wrth eich ffurflen gais yn syth ar ôl ei derbyn. Bydd unrhyw wybodaeth a roddwch ar y ffurflen hon yn parhau’n gyfrinachol a dim ond ar gyfer dibenion monitro y’i defnyddir asesu effeithlonrwydd ein polisi cyfle cyfartal.\nOs hoffech gael gwrs anffurfiol am y swydd, cysylltwch os gwelwch yn dda â Clarissa Corbisiero, Cyfarwyddydd Polisi a Materion Allanol ar 07903 878 201 neu e-bost [email protected].\nAr ôl eu llenwi, rhaid i’r ffurflen gyflwyno, CV a’r ffurflen cyfle cyfartal gael eu e-bostio wedi’u nodi’n Preifat a Chyfrinachol – Rheolydd Cyfathrebu at [email protected] erbyn 9yb 6 Rhagfyr.


Teuluoedd, nid ardaloedd, sy’n dioddef anfantais cefn gwlad , 2/4/08 - Children in Wales\nHafan > Press Releases > Teuluoedd, nid ardaloedd, sy’n dioddef anfantais cefn gwlad , 2/4/08\nTeuluoedd, nid ardaloedd, sy’n dioddef anfantais cefn gwlad , 2/4/08\nY mae adroddiad newydd, a gyhoeddwyd gan Plant yng Nghymru, yn amlygu rhai o’r materion allweddol sy’n peri anfantais i deuluoedd yng nghefn gwlad Cymru. Y mae’r rhain yn cynnwys trafferthion o ran cael at gludiant, diffyg gwasanaethau a chyfleoedd hamdden a phrinder tai fforddiadwy. Y mae’r adroddiad “Teuluoedd, nid ardaloedd, sy’n dioddef anfantais cefn gwlad, Cymorth i Deuluoedd Cefn Gwlad yng Nghymru” yn ganlyniad ymchwil a wnaeth ystyried y problemau y mae teuluoedd cefn gwlad yn eu hwynebu, a ffyrdd effeithiol o ddarparu gwasanaethau iddynt. Fe ganfu fod llawer o wasanaethau’n tueddu i gael eu canolbwyntio mewn ardaloedd mwy trefol o siroedd neu mewn ardaloedd daearyddol o amddifadedd uchel. Ynghyd â chysylltiadau trafnidiaeth anfynych, fe all hyn olygu bod teuluoedd mewn rhai ardaloedd gwledig yn colli allan ar wasanaethau. Y mae’r adroddiad hefyd yn amlinellu ystod o fentrau mewn rhai siroedd sydd wedi’u datblygu i ddiwallu anghenion teuluoedd mewn ardaloedd gwledig yng Nghymru. Y mae’r rhain yn cynnwys rhwydwaith o ganolfannau teuluoedd a sefydlwyd yn sir Gaerfyrddin, llinell gymorth ar y ffôn ar gyfer rhieni yng Nghonwy, a Gwasanaeth Teuluoedd Cefn Gwlad Ynys Môn.\nFe ddywedodd Lucy Akhtar, Swyddog Datblygu Rhianta yn Plant yng Nghymru: “Fe deimlai asiantaethau y cyfwelwyd â hwynt fel rhan o’r astudiaeth er bod teuluoedd yn fodlon yn gyffredinol gyda bywyd cefn gwlad bod gwasanaethau i gymorth teuluoedd yn eu rôl yn rhianta yn glytiog. Fe wnaeth asiantaethau amlygu amryw o faterion a wynebir gan deuluoedd, yn cynnwys problemau gyda chael at wasanaethau, cyfleoedd hamdden a chyngor ynglŷn â lles. Yr oedd problemau llawer o deuluoedd yn cael eu gwaethygu gan brinder cludiant fforddiadwy a gorfod ymlafnio ar incwm isel. Fe gawsai teuluoedd gyda phlentyn anabl drafferthion neilltuol i gael at wasanaethau addas yn lleol. Fe wnaeth amryw o asiantaethau amlygu’r problemau neilltuol o addasu ac integreiddio i gymunedau a wynebid gan deuluoedd a oedd wedi mudo i leoliadau gwledig yng Nghymru o ardaloedd trefol yn Lloegr. Yr oedd gwasanaethau megis canolfannau teuluoedd yn cael eu hystyried yn allweddol gyda chynorthwyo’r teuluoedd hyn i addasu ac i integreiddio.”\n1. Fe ellir lawrlwytho Teuluoedd, nid Ardaloedd, sy’n Dioddef Anfaintais Cefn Gwlad, Cymorth i Deuluoedd Cefn Gwlad yng Nghymru oddi ar wefan Plant yng Nghymru: Families not areas suffer disadvantageFINAL\n2. Fe gynhaliwyd arolygon gydag unigolion allweddol mewn cymunedau gwledig ledled Cymru, yn cynnwys Sir Fynwy, Powys, Ceredigion, Ynys Môn, Caerfyrddin, Gwynedd, Conwy, Sir Ddinbych a Sir Benfro.\n3. Fe sefydlwyd Plant yng Nghymru ym mis Mawrth 1992 ac fe ddaeth yn elusen gofrestredig yn 1993. Ei nod yw hyrwyddo buddiannau plant, gwella gwasanaethau yng Nghymru a rhoi plant yn uchel ar yr agenda Gymreig. Yr ydym yn gweithio’n agos gyda’n haelodau, sy’n cynnwys gweithwyr proffesiynol, llunwyr polisi a grwpiau defnyddwyr i wella bywydau’r holl blant sy’n byw yng Nghymru, ond yn enwedig plant ieuainc, y sawl yr effeithir arnynt gan ansefydlogrwydd teuluol, plant sydd ag anghenion arbennig neu anableddau, a’r sawl sy’n dioddef effeithiau tlodi ac amddifadedd. Yr ydym yn casglu ac yn lledaenu gwybodaeth am blant ac yn hyrwyddo ymarfer da mewn gwasanaethau plant drwy ymchwil, polisi a datblygu ymarfer, cyhoeddiadau, cynadleddau, seminarau, hyfforddiant a mynediad at wasanaeth llyfrgell a gwybodaeth helaeth. Y mae gan Plant yng Nghymru swyddfeydd yng Nghaerdydd a Chaernarfon.\nLucy Akhtar, Swyddog Datblygu Rhianta, Plant yng Nghymru, Ffôn: 029 2034 2434, e-bost: lucy.akhtar@childreninwales.org.uk


Saunders Lewis - Wikiquote\nDramodydd, bardd, nofelydd, ysgolhaig, beirniad llenyddol a gwleidydd oedd John Saunders Lewis (15 Hydref 1893 – 1 Medi 1985). Roedd yn un o sylfaenwyr Plaid Cymru. Bu ei ddarlith radio enwog Tynged yr Iaith, a draddodwyd yn 1962, yn sbardun i sefydlu Cymdeithas yr Iaith Gymraeg, ond fel dramodydd y cydnabyddir ef fwyaf.\n1 Dyfyniadau gyda ffynhonnell\n1.1 Araith "Tynged yr Iaith" (1962)\n1.3 Ffynhonnellau eraill\n2 Dyfyniadau amdano\nDyfyniadau gyda ffynhonnellGolygu\nAraith "Tynged yr Iaith" (1962)Golygu\nYn ail, o ganlyniad ni bu chwaith unrhyw gais politicaidd hyd at yr ugeinfed ganrif i adfer statws yr iaith Gymraeg na chael ei chydnabod mewn unrhyw fodd yn iaith swyddogol na gweinyddol. Bodlonwyd drwy Gymru gyfan i'w darostyngiad llwyr."\nOs adwaith yn erbyn y Llyfrau Gleision a roes gychwyn i genedlaetholdeb Cymreig yn ail hanner y ganrif, rhaid cyfaddef hefyd mai'r Llyfrau Gleision a orfu. Er cymaint y digofaint a'r cynddaredd a gyffroisant, er cymaint y protestio pybyr oblegid eu darlun du o Anghydffurfiaeth Cymru, yn rhyfedd iawn fe fabwysiadodd Cymru gyfan, Angyhydffurfiaeth Cymru'n arbennig, holl bolisi a phrif argymhellion yr adroddiad enbyd. Rhoes arweinwyr y genedl, yn lleygwyr ac yn weinidogion, eu hegni gorau glas i sefydlu cyfundrefn addysg Saesneg drwyadl ym mhob rhan o Gymru o'r ysgol elfennol hyd at golegau normal a thri choleg prifathrofaol, a Siarter Prifysgol i goroni'r cwbl. Casglwyd arian y gweithiwr o Gymro at y colegau prifysgol. 'Rhoes ei geiniog brin at godi'r coleg' er mwyn i'w fab ei hunan beidio â medru nac iaith ei dad nac ystorïau'i dadau na gwybod dim am 'adlais cerddi ei ieuenctid pell'. Mynych y dywedwyd mai'r gwahaniaeth rhwng colegau Prifysgol Cymru a phrifysgolion dinasoedd masnachol a diwydiannol Lloegr yw mai meistri masnach a diwydiant a greodd y sefydliadau Seisnig ond ceiniogau'r werin a gododd golegau Cymru. Diau fod gwir yn hynny; nid yw ond yn chwerwi'r trasiedi. Canys trasiedi eironig a chwerw yw Prifysgol Cymru, ffrwyth pennaf deffroad cenedlaethol y werin Gymreig a Chymraeg."\nTrown at weddau politicaidd y deffroad Cymreig yn y ganrif ddiwethaf ac fe welwn yn union yr un diystyru ar y Gymraeg. Er bod yr iaith yn destun gwawd ac ymosod barnwyr ac esgobion a gweision sifil, ni chododd neb i fynnu ei hawliau iddi yn y Senedd nac ar lwyfan. Bu gwrthgymreigrwydd esgobion a phersoniaid yr Eglwys Wladol a'u gelyniaeth i'r Gymraeg yn rhan fawr o'r ddadl o blaid Datgysylltiad, yn rhan hefyd o ddadl y Degwm.\nTrown felly at y sefyllfa bresennol, argyfwng yr iaith yn ail hanner yr ugeinfed ganrif. Mae hi'n sefyllfa wan. Bu amser, yng nghyfnod deffroad y werin rhwng 1860 a 1890, y buasai'n ymarferol sefydlu'r Gymraeg yn iaith addysg a'r Brifysgol, yn iaith y cynghorau sir newydd, yn iaith diwydiant. Ni ddaeth y cyfryw beth i feddwl y Cymry. Mi gredais i nad oedd y peth yn amhosibl, gydag amser ac o ddilyn polisi cyson am genhedlaeth neu ddwy, rhwng y ddau rhyfel byd. Heddiw nid yw hynny'n bosibl. Bu cyfnewidiadau cymdeithasol aruthrol yng Nghymru yn y chwarter canrif diwethaf. Iaith ar encil yw'r Gymraeg yng Nghymru mwaych, iaith lleiafrif a lleiafrif sydd eto'n lleihau.\nGellir tynnu un wers o bwys oddi wrth agwedd y Llywodraeth. Pe hawliai Cymru o ddifri gael y Gymraeg yn iaith swyddogol gydradd â'r Saesneg nid o du'r Llywodraeth nac oddi wrth y Gwasanaeth Sifil y deuai'r gwrthwynebiad. Yn naturiol fe fyddai peth rhegi ysgafn gan glercod yn chwilio am eiriadur a chan ferched teipio yn dysgu sbelio, ond y mae'r gwasanaeth sifil wedi hen ddysgu derbyn chwyldroadau yn yr Ymerodraeth Brydeinig yn rhan o'r drefn feunyddiol. O Gymru, oddi wrth yr awdurdodau lleol ac oddi wrth eu swyddogion, y deuai'r gwrthwynebiad, yn gras, yn ddialgar, yn chwyrn.\nNid dim llai na chwyldro yw adfer yr iaith Gymraeg yng Nghymru. Trwy ddulliau chwyldro yn unig y mae llwyddo'.\nMae'r iaith yn bwysicach na hunan-lywodraeth. Yn fy marn i, pe ceid unrhyw fath o hunan-lywodraeth i Gymru cyn arddel ac arfer yr iaith Gymraeg yn iaith swyddogol yn holl weinyddiad yr awdurdodau lleol a gwladol yn y rhanbarthau Cymraeg o'n gwlad, ni cheid mohoni'n iaith swyddogol o gwbl, a byddai tranc yr iaith yn gynt nag y bydd ei thranc hi dan Lywodraeth Loegr.\nGweler Siwan (drama)\nRhodd enbyd yw bywyd i bawb. - Llywelyn\nRoedd gennyf awydd, nid awydd bychan, awydd mawr i newid hanes Cymru. I newid cwrs Cymru'n llwyr, a gwneud Cymru Cymreig yn rhywbeth byw, cryf, grymus, yn perthyn i'r byd cyfoes. A methais yn llwyr... cefais fy ngwrthod gan bawb.\n"I Failed Utterly": Saunders Lewis and the Cultural Politics of Welsh Modernism, gan Darryl Jones. Gwasg Prifysgol Cork. 1996\nFe ddaw Ewrop i’w lle eto pan gydnabyddo’r gwledydd eu bod oll yn ddeiliaid ac yn ddibynnol. Mynnwn felly, nid annibyniaeth, eithr rhyddid. Ac ystyr rhyddid yn y mater hwn yw cyfrifoldeb. Yr ydym ni sy’n Gymry, yn hawlio ein bod yn gyfrifol am wareiddiad a dulliau bywyd cymdeithasol yn ein rhan ni o Ewrop. Dyna uchelfryd politicaidd y Blaid Genedlaethol.\nEgwyddorion Cenedlaetholdeb, 1926\nRoedd wedi rhagweld marwolaeth ei ddiwylliant ei hun, ac yn unigryw yn hanes gwareiddiad, ei achub drwy ei rhagwelediad. Diolch iddo ef, yr Iaith Gymraeg yw un o’r ieithoedd sy’n tyfu gyflymaf yn y byd.\nAnhysbys 100 Arwyr Cymru\nTynnodd linell yn y tywod gan orfodi pobl i feddwl o ddifrif ynglyn â’r Iaith Gymraeg.\nWedi dod o "https://cy.wikiquote.org/w/index.php?title=Saunders_Lewis&oldid=8202"\nLast edited on 20 Rhagfyr 2020, at 09:53\nNewidiwyd y dudalen hon ddiwethaf ar 20 Rhagfyr 2020, am 09:53.


Darllen Dros Gymru 2018 | Darllen Cymru\nGwelwyd 35 o dimau o ysgolion ledled Cymru yn cystadlu am wobrau arbennig trwy drafod ystod eang o lyfrau a chyflwyno perfformiadau’n seiliedig ar gyfrolau penodol a ddarllenwyd ganddynt.\nDisgyblion Blynyddoedd 3 a 4 oedd yn cystadlu yn erbyn ei gilydd ddydd Mercher, 13 Mehefin. Ysgol Llannon, Caerfyrddin, gipiodd y brif wobr, sef Tarian Dr Dewi Davies, am gyfuniad o’r cyflwyniad gorau a’r trafod gorau. Yr ysgol yma hefyd gipiodd Tlws Coffa Anwen Tydu am y cyflwyniad dramatig gorau, gan seilio’u perfformiad ar Deri Dan y Daliwr Dreigiau gan Haf Llewelyn (Gwasg Gomer).\nLlongyfarchiadau hefyd i Ysgol Y Gelli, Gwynedd, a ddaeth yn ail yn y gystadleuaeth, a nhw hefyd oedd enillwyr y wobr am y grŵp trafod gorau am drafod y gyfrol Annalisa Swyn mewn trwbl addasiad Eleri Huws (Rily).\nAeth y drydedd wobr i Ysgol Cerrigydrudion, Conwy. Eleni, Mari Llwyd oedd yn beirniadu’r trafodaethau, gyda Mari Rhian Owen yn beirniadu’r cyflwyniadau.\nTro disgyblion Blynyddoedd 5 a 6 oedd hi ddydd Iau, 14 Mehefin, a bu cystadlu brwd am y brif wobr, sef Tarian Dr Dewi Davies. Fe’i henillwyd eleni gan Ysgol Edern, Gwynedd, gydag Ysgol Sant Baruc, Morgannwg, yn ail ac Ysgol Melin Gruffydd, Caerdydd ac Ysgol Rhydaman, Sir Gâr yn gydradd drydydd.\nYsgol Bro Gwydir, Conwy gipiodd Dlws Coffa Anwen Tydu, gyda’u cyflwyniad yn seiliedig ar lyfr Trysor y Môr-Ladron gan T. Llew Jones (Gwasg Gomer), a Jacob Ifan oedd yn beirniadu y tro hwn. Ysgol Edern enillodd y wobr am y grŵp trafod gorau; eu dewis hwy oedd Stori’r Brenin Arthur gan Siân Lewis (Rily), a’r beirniad eto oedd Mari Llwyd.\nFel rhan o weithgareddau’r rowndiau cenedlaethol, cafodd y plant a’r athrawon gyfle i fwynhau sesiynau yng nghwmni Bardd Plant Cymru, Casia Wiliam.


Disgrifio pwrpas cynllun rheoli maethynnau.\nEsbonio’r camau wrth greu cynllun maethynnau fferm.\nRhoi cynllun maethynnau fferm ar waith ar fferm o’ch dewis chi.\nAi gwastraff neu faethynnau yw Slyri a Thail Buarth?\nFelly, dylai fod yn gynllun rheoli Maethynnau Fferm, NID yn gynllun rheoli gwastraff!\nBeth yw budd Cynllun Maethynnau Fferm?\nBydd dilyn cynllun rheoli maethynnau yn sicrhau bod gwrtaith a thail buarth organig yn cael eu defnyddio’n effeithiol ac mae’n gallu:\ncyfyngu ar y nitradau sy’n trwytholchi i ddŵr wyneb a dŵr daear;\natal ffosfforws diangen rhag crynhoi yn y pridd a chael ei drosglwyddo o bosibl i’r amgylchedd dŵr;\nlleihau’r perygl o ryddhau ocsid nitraidd (nwy tŷ gwydr) i’r atmosffer;\ngwella strwythur y pridd.\nMae rheoli maethynnau’n effeithiol yn broses weithdrefnol sy’n dod yn fwyfwy pwysig. Mae ei hangen am resymau economaidd ac amgylcheddol.\nRhaid cael cynllun cynhwysfawr, gyda sylw mawr i fanylion, er mwyn ymdrin â ffactorau cymhleth sy’n rhyngweithio â’i gilydd. Mae newidiadau bach, fesul tipyn, yn gallu cael effaith gyffredinol fawr.\nMae cynllun maethynnau cynaliadwy, effeithiol, yn dibynnu ar gadw cofnodion cywir, adolygu rheolaidd a mireinio arferion drwy’r amser.\nNVZ: Parthau Perygl Nitradau\nMae Llywodraeth Cymru yn diffinio NVZ fel ardal o dir sy’n draenio i ddŵr daear neu wyneb sy’n uchel mewn nitradau ar hyn o bryd, neu a allai fynd felly os nad oes camau priodol yn cael eu cymryd. Bydd ffermydd mewn NVZ yn cael eu cyfyngu o ran faint o wrtaith nitrogen sy’n gallu cael ei wasgaru ar y tir fel bod llai o bosibilrwydd iddo gael ei ryddhau i’r amgylchedd ehangach.\nMae dulliau modern cynhyrchu amaethyddol yn dibynnu ar ychwanegu maethynnau ar ffurf gwrtaith organig neu wedi’i weithgynhyrchu er mwyn cynnal lefelau cynhyrchu.\nCafodd Cyfarwyddeb Nitradau y Gymuned Ewropeaidd (91/676/EEC) ei chreu i leihau llygredd dŵr o ffynonellau amaethyddol. Mae’r Gyfarwyddeb yn cael ei chyflawni yng Nghymru drwy Reoliadau Atal Llygredd Nitradau (Cymru) 2013. Ei nod yw cyfyngu ar yr effaith negyddol bosibl ar y dyfroedd drwy nodi ardaloedd allai fod mewn perygl. Yr enw ar y rhain yw Parthau Perygl Nitradau (NVZs).\nArferion da wrth wasgaru tail da byw ac organig ar y tir.\nArfer dda yw gwasgaru pob deunydd organig hylif yn agos at y ddaear gan ddefnyddio gwasgarwyr plât tasgu wyneb i waered, mae hyn yn orfodol mewn NVZ.\nBydd gwasgaru deunyddiau organig hylif gan ddefnyddio pibellau llusg, ‘trailing shoe’ neu offer chwistrellu bas yn eich galluogi i wasgaru’n gytbwys, i golli cyn lleied o amonia ac i leihau halogi’r cnwd/borfa o’i gymharu â thechnegau confensiynol i wasgaru ar wyneb y tir.\nCyfatebwch led y gwasgaru i sicrhau ei fod yn gytbwys. Osgowch golli hylif pan fyddwch chi’n llenwi ac yn symud offer o gwmpas y fferm. Gall colli hylif ar y ffordd fod yn drosedd ac mae dŵr ffo sy’n mynd i mewn i’r dŵr wyneb drwy ddraen ar briffordd yn risg allweddol.\nOs ydych chi’n defnyddio techneg gwasgaru (plât tasgu) yna defnyddiwch system gwasgaru slyri isel a dafnau mawr (large droplet).\nDylai dom/tail organig hylifol gael ei ymgorffori i dir noeth neu sofl cyn gynted â phosibl er mwyn lleihau’r arogl, i osgoi colli amonia a’r perygl o ddŵr ffo.\nDylai dom sych gael ei ymgorffori hefyd i dir noeth neu sofl cyn gynted â phosibl, gan anelu at gwblhau’r gwaith cyn pen 24 awr.\nMae ymgorffori slyri a thom sych drwy aredig yn fwy effeithiol o ran lleihau arogl ac allyriadau amonia na thechnegau eraill fel disgiau neu offer llyfnu.\nBle dylech chi ddechrau?\nMae llawer o gyrff sy’n cynnig cyngor ond yr egwyddorion allweddol yw...\nAr fap fferm nodwch yr ardaloedd gwahanol gan ddefnyddio cod:\nUnrhyw ddynodiadau SSSI neu NVZ\nGweithiwch allan faint o wastraff organig rydych chi’n ei gynhyrchu mewn blwyddyn.\nGweithiwch allan faint o werth sydd yn eich gwastraff Organig.\nGweithiwch allan beth sydd ei angen ar eich cnydau.\n*Caeau silwair: 1, 2, neu 3 cnwd yn cael eu cymryd\nGwasgaru ar ôl torri\n*Mae anghenion gwahanol gan gaeau pori\nGweithiwch allan eich dulliau a’ch cyfraddau gwasgaru.\nCyfraddau gwasgaru – Arfer dda yw peidio â gwasgaru mwy na 50m3/ ha (4500 galwn/erw) o slyri ar un waith oherwydd y risg o ddŵr ffo i gwrs dŵr, neu golledion i ddŵr daear.\nPan fydd y pridd yn orlawn o ddŵr mewn cae, dylech chi osgoi gwasgaru.\nMae cyfraddau gwasgaru llawer rhy uchel yn gallu arwain hefyd at broblemau rheoli gan gynnwys silwair gwair o ansawdd wael, ŷd yn cwympo ar ei orwedd a phroblemau mewn stoc sy’n pori.\nNodwch y caeau, neu’r rhannau o gaeau, sydd â chyfyngiadau gwasgaru:\nddylai tail byth gael ei wasgaru, hynny yw o fewn 10 metr i gwrs dŵr (gan gynnwys ffosydd) ac o fewn 50 metr i bistyll, ffynnon neu dwll turio (borehole);\nmae cyfyngiadau gwasgaru’n berthnasol oherwydd bod risg o lygredd dŵr, er enghraifft tir serth yn goleddfu i gwrs dŵr neu ffos, neu lle mae pridd tywodlyd bas neu bridd wedi’i gywasgu;\nmae cyfle i wasgaru peth tail gyda gofal yn ystod y gaeaf, dyma pryd mae’r risg lleiaf o ddŵr ffo/draenio a llygredd, tan y bydd gennych le storio er mwyn osgoi gwasgaru yn ystod y gaeaf;\nmae’r tir yn goleddfu’n serth neu’n draenio tuag at sianelau (fel lonydd neu briffyrdd) sy’n arwain at ddraeniau tir neu gyrsiau dŵr;\nmae ardaloedd amgylcheddol sensitif penodol, er enghraifft, Safleoedd o Ddiddordeb Gwyddonol Arbennig (SSSIs).\nGwiriwch faint o gapasiti storio sydd gennych chi:\nMae capasiti storio da yn cynnig y cyfle i chi wasgaru tail ar adegau cywir, effeithiol y flwyddyn.\nGweithiwch allan eich capasiti mewn metrau ciwbig ac yn ddelfrydol dylai ddal hyd at 5 mis o gynnyrch.\nFel arfer mae’r anghenion capasiti yn dibynnu ar adeg y flwyddyn.\nAr gyfer fferm o’ch dewis, lluniwch gynllun Maethynnau Fferm.\nWrth i unedau amaethyddol fynd yn fwy, wrth i’r gwastraff y maen nhw’n ei gynhyrchu gynyddu ac wrth i gost gwrtaith artiffisial godi, bydd cynllunio maethynnau fferm yn dod yn fwy pwysig.\nMae’n elfen hanfodol o arferion amaethyddol da er mwyn lleihau llygredd amgylcheddol.


Adroddiad wedi codi pryderon am addysg ers chwe blynedd - BBC Cymru Fyw\nAdroddiad wedi codi pryderon am addysg ers chwe blynedd\nMae BBC Cymru wedi gweld adroddiad cyfrinachol a ysgrifennwyd chwe blynedd yn ôl oedd yn codi pryderon am addysg yng Nghymru.\nMae'r gwrthbleidiau yn y Cynulliad ac undebau athrawon yn anhapus bod nifer o'r materion a godwyd yn 2007 hefyd yn codi mewn adroddiad gan y Sefydliad ar gyfer Cydweithrediad a Datblygiad Economaidd (OECD) a gyhoeddwyd yn gynharach y mis hwn.\nDywedodd Llywodraeth Cymru eu bod yn cydnabod problemau'r blynyddoedd diwethaf, ond eu bod yn canolbwyntio ar "strategaeth gwella ysgolion i'r tymor hir".\nMae'r adroddiad o 2007, a ysgrifennwyd gan yr Athro Richard Daugherty ar gyfer y gweinidog addysg ar y pryd, Jane Davidson, yn cyfeirio at ddiffyg "set gyson o negeseuon ynghylch egwyddorion y cwricwlwm ac addysg".\n'Dim effaith ar gyrhaeddiad'\nMae'r adroddiad hefyd yn son am "strategaethau sydd wedi rhedeg eu cwrs heb i'r effaith ar gyrhaeddiad myfyrwyr nac effeithlonrwydd y model gael eu gwerthuso'n llawn."\nEr bod iaith nifer o'r dogfennau polisi a archwiliwyd yn "briodol o uchelgeisiol", doedd yr uchelgeisiau hynny ddim bob amser yn troi yn ganlyniadau disgwyliedig penodol.\nMae'n awgrymu mai'r hyn oedd ei angen ar y pryd oedd nifer bychan o raglenni gwaith wedi eu mynegi mewn modd y gallai athrawon, ysgolion ac awdurdodau lleol ymrwymo iddyn nhw, a gyda thargedau gwelliant clir.\nDywedodd fod cyrsiau hyfforddi athrawon "yn dal i ddilyn modelau o'r 1990au cynnar sy'n canolbwyntio ar feithrin cymhwyseddau; dydyn nhw ddim eto wedi eu hail gynllunio i gwrdd ag anghenion y system ysgolion yng Nghymru.\nMae'n argymell y dylai Llywodraeth y Cynulliad fel yr oedd hi ar y pryd wahodd yr OECD i gwblhau adolygiad o'r system addysg yng Nghymru gyda thrafodaethau ynghylch y cylch gorchwyl i adlewyrchu blaenoriaethau'r llywodraeth.\nBum mlynedd ar ôl i'r adroddiad gael ei gyflwyno i'r llywodraeth, pan oedd Leighton Andrews yn weinidog addysg, goffynnwyd i'r OECD adolygu'r system addysg.\nMae'r gwrthbleidiau yn y Cynulliad ac undebau athrawon yn bryderus fod nifer o'r materion a godwyd yn yr adroddiad yn 2007 yn dal yn bresennol yn adroddiad yr OECD yn 2014.\nDywedodd llefarydd addysg Plaid Cymru, Simon Thomas AC: "Yn gyntaf oll dwi'n meddwl bod rhai o'r argymhellion ddim yn taro deuddeg gyda beth oedd y llywodraeth yn ei deimlo ar y pryd...bod pobl yn meddwl rhywsut bod y gyfundrefn addysg yng Nghymru yn iachus iawn.\n"Ni'n gwybod erbyn hyn fod rhai o'r gwendidau ni'n gweld yn amlwg nawr eisoes yn bodoli saith mlynedd yn ôl."\nYchwanegodd: "Yn ail yw bod y llywodraeth yn barod i gydio yn rhai o'r gwersi yma, achos oedden nhw'n bethau oedd yn teimlo'n gysurus iddyn nhw, neu bethau oedd yn atgyfnerthu eu teimladau fel petai, a dwi'n meddwl fod hynny yn beth peryg mewn gwleidyddiaeth."\n'Diffyg gweithredu ar ei waethaf'\nDywedodd llefarydd addysg y Ceidwadwyr, Angela Burns AC bod yr adroddiad yn amlygu "yr un problemau, yn pwyntio at yr un methiannau, yr un bylchau yn ein prosesau a system".\n"Ac eto, dydy Llywodraeth Cymru, o fod wedi gwybod am yr holl broblemau am ryw chwe blynedd a hanner, ond nawr yn gofyn i'r OECD edrych ar y sefyllfa.\n"Mae'n dweud yn glir, 'dylwn uno ein holl adrannau addysg i greu un corff dealladwy', pam nad ydyn nhw (Llywodraeth Cymru) wedi gwneud hynny?\n"Dyma ddiffyg gweithredu ar ei waethaf, ac anallu, ac mae wedi gadael pawb yng Nghymru i lawr."\nYn ôl Aled Roberts, llefarydd y Democratiaid Rhyddfrydol Cymru ar addysg: ''Chwe blynedd yn ddiweddarach ac mae'r un broblem yn parhau. Mae na ddiffyg cysondeb a gweledigaeth tymor-hir yn dal yn bodoli. Mae'r newidiadau cyson mewn polisi wedi gadael ein system addysg heb unrhyw gysondeb ac mae wedi gadael cenhedlaeth o bobl ifanc i lawr.\nYchwanegodd: "Mae'n rhaid i Lywodraeth Cymru beidio â cheisio dod o hyd i nifer o atebion dros dro a chael y dewrder gwleidyddol i gymryd un cynllun cynaliadwy a'i ddilyn i'r pen.''\n'Agenda diwygio fanwl'\nYn ymateb, dywedodd llefarydd ar ran Llywodraeth Cymru:\n"Rydyn ni'n gwybod fod problemau safonau a pherfformiad yn ein hysgolion yn y blynyddoedd diwethaf a dyna'r rheswm yr ydyn ni wedi gweithredu agenda ddiwygio fanwl.\n"Yn ddiweddar, fe wnaethon ni groesawu adroddiad yr OECD gafodd ei gomisiynu gan Lywodraeth Cymru, y prif ganfyddiad oedd y dylai Cymru barhau i ganolbwyntio ar strategaeth gwella ysgolion i'r tymor hir.\n"Dyna yr ydyn yn ei wneud.\n"Rydyn ni'n dechrau gweld canlyniadau hynny ac yn gwneud cynnydd yn enwedig o amgylch perfformiad arholiadau. Mae hynny'n newyddion da i ddysgwyr yng Nghymru."\nMae Owen Hathaway o undeb NUT Cymru yn pryderu am y ffaith nad yw nifer o argymhellion i weld wedi eu gweithredu.\n"Beth na allwn ni adael i ddigwydd yw hunanfoddhad tebyg i gafodd ei weld wedi adroddiad yr OECD yn gynharach eleni.\n"Mae llawer o bryder bod beirniadaeth yr OECD ynglŷn â chynllun profion safonol; bandio ysgolion a gweithredu polisi yn mynd heb eu hystyried."\nYchwanegodd fod angen i'r argymhellion yma "gael blaenoriaeth a chael eu gweithredu mewn partneriaeth gyda'r proffesiwn" a'i fod yn gobeithio y byddai gwersi yn cael eu dysgu.\nSafonau dysgu yn 'destun siom'\nAddysg: 'Dim gweledigaeth hir dymor'


'Arsyllfa oer' i archwilio’r bydysawd cudd - Newyddion - Prifysgol Caerdydd\nBydd Asiantaeth Ofod Ewrop (ESA) yn ystyried taith ofod sydd â'r nod o ddatrys cwestiynau sylfaenol am sut mae bydysawdau a chysodau planedol yn tyfu ac yn esblygu.\nBydd y prosiect, o'r enw SPICA (Space Infrared Telescope for Cosmology and Astrophysics) yn cynnwys gwyddonwyr o Ysgol Ffiseg a Seryddiaeth y Brifysgol, ac yn cael eu hystyried gan ESA fel dewis posibl ar gyfer ei thaith ofod dosbarth canolig, a rhagwelir y bydd yn cael ei lansio erbyn diwedd y ddegawd nesaf. Bydd Arsyllfa Ewrop-Japan yn cael ei datblygu dros y ddwy flynedd nesaf ynghyd â dwy daith arall bosibl.\nYn wahanol i olau gweladwy, nid yw ymbelydredd isgoch yn cael ei amsugno gan y llwch sydd drwy'r bydysawd i gyd – o ganlyniad, gall arsylwadau ar lefel isgoch ddangos y bydysawd cudd, gan alluogi seryddwyr i weld yn ddwfn i rannau mewnol galaethau, cymylau sy'n ffurfio sêr, a chysodau sy'n ffurfio planedau.\nBydd gan arsyllfa SPICA delesgop â diamedr o 2.5 metr fydd wedi'i oeri i ychydig raddau dros dymheredd sero absoliwt er mwyn lleihau'r ymbelydredd sy'n cael ei ryddhau gan y telesgop ei hun i'r lefel isaf bosibl. Gyda'i synwyryddion hynod sensitif, bydd yn gallu astudio gwrthrychau yn rhannau pellaf y bydysawd.\nBydd gwyddonwyr o Brifysgol Caerdydd yn ymuno â bron i 20 sefydliad o 15 gwlad ledled y byd i adeiladu un o offerynnau SPICA, o'r enw SAFARI.\nBydd gwyddonwyr Prifysgol Caerdydd yn rhoi elfennau optegol allweddol i ddewis a rheoli'r tonfeddi golau y mae'r offeryn yn eu trawsyrru, a gwaith gyda Phrifysgol Caergrawnt i ddatblygu rhan o system synhwyrydd uwch-ddargludo SAFARI.\nDywedodd yr Athro Matt Griffin, Pennaeth yr Ysgol Ffiseg a Seryddiaeth a llefarydd tîm SAFARI y DU: "Mae cael ein dewis gan ESA ar gyfer yr astudiaeth hon yn garreg filltir bwysig i SPICA. Bydd yr arsyllfa hon yn cynnig cam mawr ymlaen yn ein gallu i astudio'r Brifysgol. Mae ei thelesgop hynod oer a'i synwyryddion hynod sensitif gannoedd o weithiau'n fwy sensitif na thelesgopau gofod isgoch blaenorol."\nDywedodd yr Athro Peter Ade, sydd hefyd yn gweithio yn yr Ysgol Ffiseg a Seryddiaeth ac sy'n arwain rhaglen dechnegol Caerdydd: "Mae profiad ac arbenigedd unigryw Caerdydd, a ddatblygwyd drwy weithio ar deithiau gofod isgoch blaenorol, yn hanfodol er mwyn i SPICA fod yn bosibl. Rydym yn disgwyl y bydd yr astudiaeth ddwys am ddwy flynedd yn dangos bod yr arsyllfa wych hon yn barod i hedfan."


Dewch o hyd i'r gwneuthurwr Offer Niwmatig o ansawdd uchel a chanllaw cyflenwr Offer Niwmatig, gyda ffatri yn Taiwan\nTaiwan gwneuthurwr, cyflenwr, HaurYueh Industrial MFG Co. Ltd yn gwmni adnabyddus i ddarparu Offer Niwmatig cynhyrchion. Rydym yn gwneud ac yn gwneud y rheoli ansawdd llym yn ein ffatri. Mae ein holl gynnyrch yn cydymffurfio a'u profi 100% cyn cyflwyno. Mae ein cynnyrch nid yn unig yn gwneud marchnata byd-eang, ond hefyd yn sefydlu ansawdd a brand trustable. Rydym bob amser yn cadw arloesi, ansawdd perffaith, gyda phris rhesymol a chyflwyno brydlon mewn golwg i ddiwallu anghenion cwsmeriaid '. Rydym hefyd yn darparu sawl math o gynnyrch, croeso i'n gwefan i gael rhagor o wybodaeth! Rydym yn dymuno cael perthynas busnes tymor hir gyda chi yn y dyfodol agos.\nSiopa'r canllaw gorau o Offer Niwmatig, mae angen i chi wybod am ansawdd uchaf Offer Niwmatig gwneuthurwr, cyflenwr, cyfanwerthwr a dosbarthwr o ffatri yn Taiwan\nPecyn Morthwyl Aer Hir 7pcYr Haur-yueh“Pecyn Morthwyl Aer Hir“a weithgynhyrchir yng nghanol Taiwan,y gymdogaeth fwyaf diwydiannol“Taichung”. GWYBODAETH CYNNYRCHHaur-mae pecyn morthwyl aer hir yueh yn cyflenwi pŵer i chi,hyblygrwydd,a gwerth eithriadol,it’s wedi adeiladu-mewn rheolydd pŵer gyda sbardun cyflymder amrywiol,tai cyfansawdd a dyluniad casgen hir gyda 2,200 bpm. NODWEDDION CYNNYRCH Yn cynnwys cyflymder rhad ac am ddim o 2,200 rpm. Tai aloi alwminiwm gyda gafael cysur ergonomig. Adeiladwyd-mewn rheolydd pŵer gyda sbardun cyflymder amrywiol. Shank yn agor:0.401”. Nodweddion cyflym-newid cadw chuck. CYNNWYS CYNNYRCH 1pcs–Newid Newid Cyflym(QCC) 1pcs–Morthwyl Awyr 5pcs–Chisel SPECS CYNNYRCH AM DDIMCYFLYMDER (bpm) STOKE (mm) RHANNWCHAGOR (modfedd) NETPWYSAU (kgs) HYDREF (mm) AIRCONS. (cfm) AIRINLET (modfedd) HOSEMAINT (modfedd) SAINPWYSAU (dba) LLYFRGELL (m/sec ^ 2) 2,200 98 0.401” 3.966 320 4.0 1/4” 3/8” 100 13.9 OEM/DERBYNIIR GOFYNION ODM.AMSER LLONGAU YN 90 DIWRNOD. HAUR-YUEH 【OEM,ODM】Haur-mae gan yueh y gallu i gydweithio&cynorthwyo ein cwsmer a gwerthuso syniadau o'r dechrau i'r diwedd prototeip gyda'n hymchwil&datblygu dpt.P'un ai yw dod â'r ansawdd gorau at ei gilydd neu addasu eich llinell offer nesaf.Haur-mae yueh yma yn eich gwasanaeth gydag ymroddiad llwyr i wrando ar eich cais,troi gweledigaeth yn realiti. 【Sicrwydd Ansawdd】Haur-mae yueh wedi cyflawni ISO:9001 ardystiad ansawdd system er 2008 ac mae ganddynt fynediad at yr offer mwyaf datblygedig a diweddaraf i sicrhau bod ein holl gynnyrch yn cael ei ddal yn uchel-safon rheoli ansawdd. 【MOQ】Haur-mae yueh yn derbyn isafswm maint archeb yn isel o ran 100 set.Ein nod yw adeiladu'n hirhoedlog,ymddiried mewn perthynas deilwng gyda'n holl gwsmeriaid.


Datganiad Ysgrifenedig - Y Comisiwn Ewropeaidd yn cymeradwyo Rhaglenni Gweithredol ERDF 2014-2020 ar gyfer Gorllewin Cymru a’r Cymoedd a Dwyrain Cymru (20 Tachwedd 2014) | LLYW.CYMRU\nHeddiw rwy’n falch o gyhoeddi bod y Comisiwn Ewropeaidd wedi cymeradwyo Rhaglenni Gweithredol Cronfa Datblygu Rhanbarthol Ewrop 2014–2020 ar gyfer Gorllewin Cymru a’r Cymoedd (GCaC) a Dwyrain Cymru (DC).\nCymru yw’r rhanbarth cyntaf yn y DU ac un o’r rhanbarthau cyntaf yn y DU lle mae rhaglenni ERDF wedi cael eu cymeradwyo, sydd werth £1.1 biliwn o gronfeydd yr UE. Mae hyn yn garreg filltir arwyddocaol a fydd yn helpu i gyflawni nodau cyffredin yr UE a Llywodraeth Cymru ar gyfer twf economaidd a swyddi cynaliadwy.\nCytunwyd ar y rhaglenni yn dilyn trafodaethau manwl dros y naw mis diwethaf gyda’r Comisiwn Ewropeaidd, a’r ffaith y mabwysiadwyd Cytundeb Partneriaeth y DU y mis diwethaf (29 Hydref), un o ofynion rheoleiddio’r Comisiwn Ewropeaidd. Yn y cyfamser cytunwyd ‘mewn egwyddor’ ar Raglenni Gweithredol Cronfa Gymdeithasol Ewrop ar gyfer Cymru, sef buddsoddiad o £804 miliwn o gronfeydd yr UE, a disgwylir cymeradwyaeth ffurfiol gan y Comisiwn yn yr wythnosau nesaf.\nBydd rhaglenni’r Gronfa Datblygu Rhanbarthol, sydd werth tua £960m ar gyfer GCaC a £162m ar gyfer DC, yn sicrhau cyfanswm buddsoddiad o oddeutu £1.8bn yng Nghymru, a fydd yn cynnwys:\ncynnydd o 45% mewn cyllid ar gyfer ymchwil ac arloesi, gan ddod â chyllid yr UE i £310m;\nhwb sylweddol mewn cyllid ar gyfer cystadleurwydd BBaCh, gan gynnwys cyllid busnes, werth cyfanswm o £198m o gronfeydd yr UE;\n£439m ar gyfer cysylltedd a datblygu trefol, sy’n cynnwys cynnal a chadw a diogelu buddsoddiad cronfeydd yr UE o £252m mewn trafnidiaeth (gan gynnwys y posibilrwydd o gefnogi buddsoddiadau trawsffurfiol mewn trafnidiaeth gyhoeddus fel y Metro yn Rhanbarth Prifddinas Caerdydd, a gwelliannau eraill gan gynnwys yr A55 a’r A40);\ncynnydd sylweddol (120%) mewn cyllid ar gyfer buddsoddiadau mewn ynni adnewyddadwy ac effeithlonrwydd ynni, gyda £154m ar gael o gronfeydd yr UE, a ffocws penodol ar ynni’r môr yng Ngorllewin Cymru.\nCaiff Rhaglenni Gweithredol terfynol ERDF eu cyhoeddi’n fuan ar wefan WEFO (www.wefo.wales.gov.uk). Cyn i hynny ddigwydd, mae tabl yn dangos y dyraniadau ariannol y cytunwyd arnynt ar gyfer pob blaenoriaeth fuddsoddi ar gyfer rhaglenni ERDF ynghlwm fel atodiad i’r datganiad hwn.\nHeddiw, byddaf yn lansio rhaglenni ERDF mewn digwyddiad i bartneriaid Cymru yn Llanrwst, Conwy. Yn ystod fy amser yn y Gogledd, byddaf yn agor canolfan fusnes Bee and Station. Mae arian Ewropeaidd wedi helpu i droi hen westy oedd yn adfail yn ganolfan fenter, drwy gefnogaeth o £500,000 o raglen ERDF 2007–2013.\nBydd digwyddiad cronfeydd strwythurol hefyd yn cael ei gynnal ar gyfer partneriaid Cymru yng Nghaerdydd ar 26 Tachwedd.\nAtodiad, math o ffeil: pdf, maint ffeil: 146 KB


Ieuan Wyn Jones i adael ei swydd, ennill neu beidio – Golwg360\nIeuan Wyn Jones i adael ei swydd, ennill neu beidio\n27 Ebrill 2017 am 14:47 Diweddarwyd 29 Ebrill 2017 am 16:25\nCynllun y Parc Gwyddoniaeth Menai\nMae golwg360 wedi cael cadarnhad y bydd Ieuan Wyn Jones yn rhoi’r gorau i’w swydd yn Gyfarwyddwr Parc Gwyddoniaeth Menai yn ystod y misoedd nesaf – p’un ai fydd o’n ennill sedd Ynys Môn ai peidio.\nNeithiwr, fe gafodd ei ddewis i sefyll dros Blaid Cymru yn Ynys Môn yn yr etholiad cyffredinol brys ar Fehefin 8.\nMae Prifysgol Bangor wedi dweud wrth golwg360 mai bwriad Ieuan Wyn Jones ydi camu o’r neilltu “pan fydd y parc yn dod yn weithredol yn ystod y misoedd nesaf”.\nFe ddechreuodd gwaith adeiladu’r parc ar safle ar gyrion pentref Gaerwen, Ynys Môn, ar ddiwedd mis Hydref y llynedd.\n“Mae Ieuan Wyn Jones wedi arwain y Parc Gwyddoniaeth yn llwyddiannus drwy’r cyfnod datblygu, a’i fwriad oedd sefyll i lawr fel Cyfarwyddwr pan fydd y parc yn dod yn weithredol yn ystod y misoedd nesaf,” meddai llefarydd ar ran y brifysgol.\n“Mae’r prosiect ar amser, o fewn ei chyllideb a chyda rhestr iach o denantiaid posib y mae disgwyl iddynt fod ymysg y preswylwyr cyntaf pan agorir yr adeilad cyntaf wedi iddo agor.\n“Mae tîm llawn o staff mewn lle i roi’r gefnogaeth sy’n angenrheidiol er mwyn sefydlu parc gwyddoniaeth llwyddiannus.”\nWnaethon nhw ddim ymateb i’r cwestiwn a fyddan nhw’n hysbysebu swydd Ieuan Wyn Jones.\nBos newydd canolfan wyddoniaeth eisiau gweld “chwyldro pobol ifanc”\nIeuan Wyn Jones yn ymddeol, ond yn parhau’n gyfarwyddwr\nParc Gwyddoniaeth Menai: “nifer” o gwmnïau wedi mynegi diddordeb\nTomos Dafydd – llais Ceidwadol newydd Môn?\nHystings Plaid Cymru Môn: Ieuan Wyn Jones yn “edrych ymlaen”


Cyfraith Cymru - Galw cais cynllunio i mewn\nHafan > Economi a datblygu > Cynllunio gwlad a thref > Rheolaeth dros ddatblygu > Galw cais cynllunio i mewn\n'Galw i mewn' yw'r broses lle mae penderfyniadau cynllunio'n cael eu gwneud gan Weinidogion Cymru yn lle'r awdurdod cynllunio lleol (ACLl).\nGwnaed cyfarwyddiadau galw i mewn gan Weinidogion Cymru a:\na) gall gael ei roi naill ai i ACLl penodol neu i awdurdodau cynllunio lleol yn gyffredinol; ac\nb) gall ymwneud â chais penodol neu geisiadau mewn dosbarth sydd wedi'i nodi yn y cyfarwyddyd.\nY maen prawf cyffredinol ar gyfer galw i mewn yw bod rhaid i'r cais (neu'r ceisiadau) sy'n cael ei alw i mewn gynnwys materion cynllunio sydd â mwy na phwysigrwydd lleol e.e. gwrthdaro gyda pholisïau cynllunio cenedlaethol; effaith eang y tu hwnt i'r ardal leol; datblygiad sy'n debygol o effeithio ar safleoedd o ddiddordeb gwyddonol, cadwraeth natur neu hanesyddol cydnabyddedig neu un sy'n achosi cryn ddadlau y tu hwnt i'r ardal leol.\nMae galw i mewn yn gymharol brin: er enghraifft, er gwaethaf eu harwyddocâd a'u proffil, ni chafodd ceisiadau eu galw i mewn perthynas â'r terfynellau nwy hylifol yn Aberdaugleddau a Phentref Gwyliau Bluestone o fewn Parc Cenedlaethol Arfordir Sir Benfro.\nCyhoeddodd Gweinidogion Cymru Gyfarwyddyd Hysbysu yn 2012 a chanllawiau yng Nghylchlythyr 07/12 Cyfarwyddyd Cynllunio Gwlad a Thref (Hysbysu) (Cymru) 2012. Roedd y cylchlythyr a’r cyfarwyddyd newydd hwn yn cyflwyno’r gofynion newydd i Awdurdodau Cynllunio Lleol gyfeirio ceisiadau cynllunio penodol at Weinidogion Cymru, er mwyn penderfynu ai galw’r cais i mewn ai peidio.\nMae polisi Llywodraeth Cymru ar alw ceisiadau cynllunio i mewn i’w weld ym mharagraff 3.12.1 Planning Policy Wales (PPW) (Rhifyn 10, Rhagfyr 2018).\nCaffael ac adfeddu tir at ddibenion cynllunio


Beth sydd ymlaen | ORIEL BRONDANW\nChwilio yn ôl digwyddiad\nOherwydd llwyddiant ein harddangosfa Agored/Open gyntaf yn 2019, rydym yn hapus i gyhoeddi y bydd y tymor hwn o arddangosfeydd yn lansio gyda Oriel Brondanw Agored/Open 2022.\nCasgliad i gyflwyno gwaith Susan Williams-Ellis.\nMenna Angharad - 'Bywyd Llonydd'\n1 Mai - 12 Mehefin\nAstudiodd Menna Angharad llysieueg cyn hyfforddi yn Ysgol Gelf Byam Shaw yn LLundain ac wedyn ennill MA mewn Celf Gain o Brifysgol Caerdydd. Mae hi'n paentio tirluniau a gweithiau bywyd llonnydd mewn olew ar gynfasau llin, yn gweithio'n uniongyrchol o fywyd i greu delweddau a harddwch unigryw sy'n dathlu natur gwerthfawr a difyr pethau pob dydd.\nSarah Nechamkin (1917-2017) - 'Gallaf beintio yma!'\nCyfarfu Sarah Nechamkin â Susan Williams-Ellis tua 1935 pan oedd y ddwy yn astudio yn y Chelsea Polytechnic, a daethant yn gyfeillion oes. Derbyniodd Oriel Brondanw gymynrodd o nifer sylweddol o baentiadau Sarah, a bydd yr arddangosfa gryno hon yn y Llyfrgell yn codi cwr y llen ar y gwaith hwnnw ac ar fywyd yr artist Iddewig-Rwsaidd o Ibiza.\nSian Hughes - 'Darnau Mewn Amser'\nMae Darnau Mewn Amser yn dathlu'r dirwedd cyn i'r Cob sychu'r Traeth Mawr yn 1810. Mae Sian yn cipio olion a adawyd gan amser. Wrth weithio yn y maes, mae hi'n pwyso clai porslen a hylif latecs yn uniongyrchol i'r garreg gan greu arteffactau lled dryloyw sy'n gwahodd ail-werthuso'r dirwedd honno. O wneud hynny, mae ffurfiau newydd yn dod i'r golwg, wedi'u mapio i'r latecs a'r porslen sydd wedi'i danio. Yna, mae golau'n datgelu gweadau a marciau pellach sydd wedi'u hymgorffori yn y deunyddiau hyn.


What We Say CYM | People And Work\nRhoi llais i bobl ifanc drwy ymchwil a gweithredu cymunedol a arweinir gan ieuenctid\nMae’r prosiect What We Say yn ceisio grymuso grwpiau o bobl ifanc yn y Rhondda ar y materion sydd bwysicaf iddynt. Penderfyniad pob grŵp yw sut i redeg pob prosiect a bydd y bobl ifanc yn penderfynu sut a beth i ganolbwyntio arno, sut i fynd i’r afael â’r mater a’r ffordd orau o ymdrin â hyn yn uniongyrchol.\nSut mae’n gweithio? Mae pob grŵp a phob prosiect yn wahanol a gellir cynorthwyo pobl ifanc i gydlynu eu hymchwil eu hunain, ymgynghori, gwerthuso, ymgyrchu neu weithgarwch codi ymwybyddiaeth. Ar ôl ei gwblhau, bydd pob grŵp yn cael ei gynorthwyo i weithredu ar eu gwaith a cheisio cyflawni newid i bobl ifanc sy’n byw yn y Rhondda.\nRoedd grŵp o Glyncoch am wybod beth oedd barn pobl ifanc yn eu cymuned ar yr ysgol a’u cynlluniau ar gyfer y dyfodol. Cynhaliwyd eu hymchwil gyda disgyblion Blwyddyn 9 yn eu hysgol leol a rhannu eu canfyddiadau â Swyddogion Llywodraeth Cymru a threfnu pedwar gweithdy ‘ymdopi â straen’ yn eu hysgol.\nYmchwiliodd grŵp yn y Rhondda i’r hyn roedd pobl ifanc yn eu clwb ieuenctid lleol yn meddwl am fywyd ysgol. Cafwyd bod y rhai sy’n mynd i drafferth yn yr ysgol yn hoffi mynychu a pharatowyd rhestr o bethau y dylai athrawon feddwl amdanynt wrth ymdrin â phobl ifanc sy’n torri’r rheolau yn yr ysgol.\nGwnaeth grŵp o’r Rhondda drafod eu syniadau am sut beth yw byw mewn cymuned yn y Rhondda. Yn ogystal â’r gwelliannau roeddent yn credu y gellid eu gwneud, cydnabuwyd agweddau cadarnhaol byw yn eu cymuned a nodwyd y clwb ieuenctid lleol fel ffynhonnell bwysig o gymorth, ar lefel bersonol a dysgu.


Cynhyrchwyr Tarp PVC Tsieina, Cyflenwyr a Ffatri - Cynhyrchion Cyfanwerthu - Shanghai DER New Material Co, Ltd\nMae tarpolin PVC yn cynnwys polyester traws uchel, powdr resin o ansawdd uchel, plastigwr, sefydlogydd, swm priodol o bowdwr calsiwm, a nifer fach o gemegau. Prif gydran y tarpawlin wedi'i gorchuddio â PVC yw'r clorid polyvinyl (PVC). plastigydd, atalydd a deunyddiau ategol eraill yn cael eu hychwanegu yn y broses gynhyrchu i wella ymwrthedd gwres, hyblygrwydd a ductility. Mae RAM, ffwngladdiad, gwrthocsidydd a nifer o ychwanegion cemegol eraill yn cael eu hychwanegu i'r resin past, er mwyn addo'r anhydradedd, cryfder uchel, gallu tywydd a sefydlogrwydd geometrig.\nMae tarpolin PVC yn cynnwys polyester traws uchel, powdr resin o ansawdd uchel, plastigwr, sefydlogydd, swm priodol o bowdwr calsiwm, a nifer fach o gemegau.\nPrif gydran y tarpawlin wedi'i gorchuddio â PVC yw'r clorid polyvinyl (PVC). plastigydd, atalydd a deunyddiau ategol eraill yn cael eu hychwanegu yn y broses gynhyrchu i wella ymwrthedd gwres, hyblygrwydd a ductility. Mae RAM, ffwngladdiad, gwrthocsidydd a nifer o ychwanegion cemegol eraill yn cael eu hychwanegu i'r resin past, er mwyn addo'r anhydradedd, cryfder uchel, gallu tywydd a sefydlogrwydd geometrig.\nHefyd mae gan darpsau PVC swyddogaethau natur: gwrth-ddŵr, prawf mowld, gwrthsefyll gwisgo, gwydn, ymwrthedd oer, ymwrthedd heneiddio, ac ati.\nRholiau tarpolin PVC\nTarpolin wedi'i orchuddio â PVC\nPrif broses gynhyrchu tarpolin PVC:\n1. Tarp wedi'i lamineiddio PVC :\nFe'i gwneir gyda phroses laminiad, i lamini'r ffilm PVC a ffabrig polyester gwau gyda'i gilydd.\n2. Tarpawlin PVC wedi'i doddi'n boeth\nDyma'r prif ddeunyddiau tarpawlin wedi'u gorchuddio a gynhyrchir gan wneuthurwr tarp PVC . Mae'r ffilm PVC wedi'i doddi o dan dymheredd uchel, a'i lamineiddio i'r ffabrig polyester gwehyddu.\nAr gyfer cydlyniad uwch, mae glud super cryf yn cael ei gymhwyso cyn y broses laminio.\nPrif fantais gorchudd toddi poeth yw nad yw cost cynhyrchu'n llawer mwy na thalaminin wedi'i lamineiddio , y swyddogaeth sy'n agos at y tarpawlin wedi'i orchuddio â chyllell .\n3. Tarpolin wedi'i orchuddio â chyllell PVC\nMae tarpolin PVC wedi'i orchuddio â chyllell , hefyd yn cael ei alw'n tarpaulin gorchudd go iawn hefyd. Mae'r deunydd crai PVC yn 100% wedi'i doddi i mewn i hylif, mae'r ffabrig polyester gwehyddu yn mynd trwy'r hylif PVC ac yna'n mynd drwy'r bwlch rhwng 2 llafn, i gael gwared â'r deunydd crai PVC ychwanegol.\nFfatri tarps PVC\nPeiriant cotio tarpolin PVC\nPVC tarp peiriant Lamination\nPrif gynnyrch tarpolin PVC o DERFLEX:\nDG1414: 1000D * 1000D, 14 * 14, 610gsm, gludiog ochr ddwywaith\nDG1330: 1000D * 1000D, 30 * 30, 900gsm, B1 FR, ochr ddwbl lac\nDG2826: tarpolin cwch, 1000D * 1000D, 28 * 26, 1050gsm\nDG1122D: tarpolin wedi'i orchuddio â chyllell, 1000D * 1000D, 20 * 20, 680gsm\nDG1133T: tarp PVC clir, 1000D * 1000D, 3 * 3, 350gsm\nDG11R: edafedd rownd tarpaulin gwead, 1000D * 1000D, 9 * 9, 350gsm\nDG2525: Ffabrig polyester wedi'i orchuddio â PVC, 250D * 250D, 36 * 36\nDG5587: Lliw dwbl tarps PVC, 500D * 500D, 18 * 17, 700gsm\nDG11R: edafedd rownd tarpaulin, 1000D * 1000D, 9 * 9, 520gsm\nDG1816-C: tarpaulin lliw, 1000D * 1000D, 18 * 16, 680gsm\nDG-K002: Deunydd Wader, trwch 0.4mm\nDSC-4501: Canvas, ffabrig awning, 450D * 450D, 280gsm\nDG-K001: deunydd wader, trwch 0.65mm\nDG-W002: tarpolin gwead, 200D * 300D, 18 * 12, trwch 0.45mm\nDTS-05: finyl clir, trwch 0.5mm\nDG1166: deunydd tarpolin PVC, 1000D * 1000D, 16 * 16, 520gsm\nDG11 / 1300: Tarpolin PVC, 1000D * 1000D, 9 * 9, 1300gsm\nDG35: tarpolin lliw dwbl, 300D * 500D, 350gsm\nDG1816: tarpolin wedi'i dynnu, 1000D * 1000D, 18 * 16, 680gsm\nPrif gymhwyso tarps PVC :\nGellir defnyddio ffabrig polyester gorchudd PVC mewn llawer o ddiwydiannau.\ntarp lori glas\ncanopi lori canfas\npebyll awyr agored\nTargedau cludo cargo\ngorchuddion dodrefn awyr agored\ngorchuddion awyr agored\ncwmpas llwyfan awyr agored\nTarps PVC ar gyfer Amaethyddiaeth\ntŷ gwydr llysiau\ntarp y gofrestr\nrholio tarps ar gyfer fferm bridio\nDeunydd tarpolin PVC ar gyfer hysbysebu\nllenni ochr lori\ncwmpas pwll pennaf\npwll nofio yn cwmpasu\nffilm glir pvc ar gyfer drws stribed\nstribedi drysau finyl\ndrysau stribedi finyl\nDERFLEX yw gwneuthurwr rholio tarpolin PVC proffesiynol, ac un o'r cyflenwyr tarpolin PVC mwyaf cystadleuol yn Tsieina. mae ein cynnyrch yn cael eu hyrwyddo. Os ydych chi'n dosbarthu ffatrïoedd tarpawlin PVC , neu ffatrïoedd papawlin PVC, ac os oes gennych unrhyw gwestiynau neu ofynion samplau, cysylltwch â ni yn rhydd.\nPâr o: Ffabrigau pwyth gollwng\nNesaf: plant deunydd rhwyll elastig


Apelio yn erbyn eich Bil Treth\nApelio yn erbyn eich Bil Treth Mae'n bosibl apelio yn erbyn prisiad eich eiddo, ond mae'r sail dros apelio yn gyfyngedig i'r sefyllfaoedd canlynol:\nLle credwch y dylai'r gwerth trethiannol gael ei newid gan fod cynnydd sylweddol neu ostyngiad sylweddol wedi bod yng ngwerth yr eiddo (eglurir hyn isod);\nLle'r ydych yn dechrau neu yn gorffen defnyddio rhan o'r eiddo i redeg busnes neu bod y cydbwysedd rhwng y defnydd domestig a'r defnydd busnes yn newid;\nLle bo'r Swyddog Rhestru (Swyddog Prisio) wedi newid rhestr heb fod cynigiad wedi'i wneud gan drethdalwr;\nLle'ch bod yn dod yn drethdalwr ar gyfer adeilad busnes am y tro cyntaf. (Rhaid gwneud eich apêl cyn pen chwe mis, ond os yw'r un apêl eisoes wedi'i ystyried a'i benderfynu gan Dribiwnlys Prisio, ni ellir ei wneud eto). Gall cynnydd sylweddol mewn gwerth ddigwydd yn sgîl gwneud gwaith adeiladu, gwaith peirianneg neu waith arall ar yr adeilad.\nGall gostyngiad sylweddol mewn gwerth ddigwydd yn sgîl dymchwel unrhyw ran o'r adeilad, newid yng nghyflwr ffisegol yr ardal leol neu addasiadau eraill i'r adeilad.\nDylid cyfeirio apeliadau i'r isod:\nAdeiladau yn ardal hen Gynghorau Caerfyrddin a Dinefwr Y Swyddog RhestruAdeiladau'r LlywodraethTeras PictonCaerfyrddin\nFfôn: 01267 322200 Adeiladau yn ardal hen Gyngor Bwrdeistref Llanelli Y Swyddog RhestruTy Nant180 Stryd FawrAbertawe\nFfôn: 01792 497700\nApeliadau yn erbyn Atebolrwydd i Dalu\nGellwch apelio yn ogystal os bernwch nad ydych yn atebol i dalu Trethi Annomestig oherwydd, er enghraifft, nad y chi yw'r meddiannwr, neu oherwydd bod eich eiddo yn eithriedig; neu bod y Cyngor wedi gwneud camgymeriad wrth gyfrif eich bil.\nOs dymunwch apelio ar sail a nodir uchod, rhaid i chi roi gwybod yn gyntaf i'r Cyngor yn ysgrifenedig fel bod cyfle ganddynt i ailystyried yr achos. Os nad ydych yn hapus ag ymateb y Cyngor gellwch apelio ymhellach i'r Tribiwnlys Prisio.\nNid yw gwneud apêl yn caniatau i chi beidio â thalu trethi yn y cyfamser, ond os yw eich apêl yn llwyddiannus, bydd hawl gennych gael ad-daliad o'r trethi a dalwyd yn ormod gyda llog os yn gymwys.\nÔl-ddyddio Cynigiadau ac Apeliadau\nBydd effaith cynigiadau neu apeliadau llwyddiannus yn erbyn gwerthoedd trethiannol newydd o'r 1af Ebrill 2000 yn dibynnu ar ba bryd y gwnaed yr apêl. Bydd apeliadau a wnaed rhwng y 1af o Ebrill a'r 30ain o Fedi yn cael eu hôl-ddyddio i'r 1af o Ebrill yn y flwyddyn y'u gwnaed. Bydd apeliadau a wnaed rhwng y 1af o Hydref a'r 31ain o Fawrth yn cael eu hôl-ddyddio i'r 1af o Hydref. Lle bo gwerth trethiannol yn cael ei ostwng ar apêl ac yn cael ei ôl-ddyddio i naill ai Ebrill neu Hydref, bydd unrhyw drethi fydd yn ddyledus cyn yr amser hwn yn ddyledus yn ôl y gyfradd uwch.\nEiddo a drethwyd o'r 1af Ebrill 2000, GT £10,000.\nApêl a gyflwynwyd 1af Gorffennaf 2001.\nApêl yn llwyddiannus, GT newydd £6,000 a'i ôl-ddyddio i'r 1af Ebrill 2001.\nTrethi sy'n ddyledus o'r 1/4/00 hyd 31/3/01 ar sail GT £10,000.\nTrethi sy'n ddyledus o'r 1/4/01 ar sail GT £6,000.\nMae gwybodaeth am yr amgylchiadau lle gellir gwneud cynigiad i newid gwerth trethiannol a sut y gellir gwneud y cyfryw gynigiad ar gael o'r swyddfa brisio leol a nodir uchod. Gellir cael gwybodaeth bellach am y trefniadau newydd o apelio oddi wrth Gyngor Sir Caerfyrddin neu oddi wrth Gynulliad Cenedlaethol Cymru, Tîm Trethi Lleol, Parc Cathays, Caerdydd CF10 3NQ.\nTudalen wedi ei diweddaru ar 03/11/2008


Mae ymosodiad ar oligarch yn bradychu breuder system Rwsia - Gohebydd yr UE\nGan John LoughCymrawd Cyswllt, Rwsia a Rhaglen Ewrasia, Chatham House\nYn anochel, mae targedu Vladimir Yevtushenkov, perchennog mwyafrif y conglomerate diwydiannol Sistema ac un o ddynion cyfoethocaf Rwsia, wedi gwahodd cymariaethau ag arestio Mikhail Khodorkovsky yn 2003.\nFe wnaeth argyhoeddiad Khodorkovsky a chwalu Yukos ail-gastio perthynas y Kremlin â pherchnogion busnesau preifat Rwsia gan nodi cynnydd Rosneft dan berchnogaeth y wladwriaeth fel chwaraewr o bwys yn niwydiant ynni Rwseg. Fel Khodorkovsky, ymddengys bod Yevtushenkov wedi goramcangyfrif lefel ei amddiffyniad ac wedi cael ei hun mewn gwrthdaro agored â chadeirydd Rosneft, Igor Sechin, yn ei achos dros berchnogaeth Sistema ar seithfed cynhyrchydd olew mwyaf Rwsia yn Bashneft. Yn yr un modd, ni all ffeilio cyhuddiadau troseddol yn erbyn Yevtushenkov a'i arestio tŷ fod wedi digwydd heb gymeradwyaeth yr Arlywydd Vladimir Putin.\nAc eto mae gwahaniaeth hanfodol rhwng y ddau. Yn wahanol i Khodorkovsky, ystyriwyd Yevtushenkov yn deyrngar i'w feistri gwleidyddol. Mwynhaodd berthynas dda â Putin a'r Prif Weinidog Dmitry Medvedev. Mewn gwirionedd, cafodd Sistema gyfran reoli yn Bashneft hyd yn oed yn 2009 ar anogaeth yr arlywydd Medvedev ar y pryd.\nMae'n anodd dianc rhag y casgliad bod Putin wedi dewis yn fwriadol wneud enghraifft o Yevtushenkov ac anfon signal i gadw busnes mawr ar flaenau ei draed. Y neges graidd yw bod yna reolau newydd ar gyfer y gêm ac nad oes unrhyw un yn anghyffyrddadwy.\nPam mae Putin wedi dewis nawr i atgoffa'r elît busnes pwy sydd â gofal? Mae'r ateb bron yn sicr yn gysylltiedig â'r pwysau lluosog ar economi Rwseg sy'n deillio o dwf swrth, effeithiau cynyddol sancsiynau'r Gorllewin a chydnabyddiaeth gynyddol bod y ffyniant flynyddoedd ers i Putin ddod i rym yn 2000 ar ben.\nFel y nododd cyn-weinidog cyllid hirhoedlog Rwsia, Alexei Kudrin, yr wythnos diwethaf, am ddegawdau i ddod bydd Rwsia yn parhau i fod yn ddibynnol ar gyfalaf a thechnolegau’r Gorllewin ar gyfer ei datblygu. Rhagwelodd, pe bai sancsiynau'n parhau, y byddent yn amddifadu'r economi o'r sail ar gyfer twf ac yn arwain at sawl blwyddyn o farweidd-dra economaidd yn pryfocio dirwasgiad. Tynnodd sylw hefyd nad oedd rhan sylweddol o elit Rwsia yn gwybod sut roedd cwymp argyfwng Wcráin yn mynd i newid llwybr datblygu Rwsia, yn enwedig y model gwleidyddol ac economaidd y byddai'r wlad yn ei ddilyn.\nDros y misoedd diwethaf, daeth yn amlwg bod grŵp hawkish yn yr esgyniad yn y Kremlin nad yw'n gofalu llawer am ystyriaethau economaidd. Mae'r 'bloc economaidd' yn y llywodraeth wedi ei ymyleiddio gyda'r broses o wneud penderfyniadau yn cael ei gadael i grŵp cynyddol gul o amgylch Putin.\nYn y cyfamser, mae rhai o gymdeithion agos Putin a ddaeth yn hynod gyfoethog yn ystod ei flynyddoedd mewn grym wedi wynebu rhewi asedau fel rhan o fesurau cosbau’r Gorllewin a ddyluniwyd i berswadio Putin i newid cwrs ar yr Wcrain.\nAm y foment, mae Putin yn parhau i fynd i lawr y deor. Mae pasio deddf ar frys trwy'r senedd sy'n cyfyngu perchnogaeth dramor ar allfeydd cyfryngau yn ogystal â thrafodaeth yng nghylchoedd y llywodraeth ynghylch torri Rwsia o'r rhyngrwyd byd-eang pe bai argyfwng yn arwyddion pellach bod Rwsia yn cilio i feddylfryd 'caer dan warchae' traddodiadol.\nYn yr amgylchiadau hyn, mae'n rhesymegol i Putin ofni anghytuno ymhlith yr elît busnes a ffurfio grwpiau buddiant a allai uno i herio ei gwrs o wynebu i lawr y Gorllewin yn yr Wcrain. Trwy ddangos nad yw ffigwr ffyddlon fel Yevtushenkov yn agored i niwed, mae arweinwyr busnes Rwsia wedi cael rhybudd y gallai’r arwydd lleiaf o brotest arwain yn syth at gell carchar.\nMae carwriaeth Yevtushenkov yn arwydd o'r breuder sydd wrth wraidd system bŵer hynod bersonol Rwsia. Mae mesurau cosbau gorllewinol yn cael effaith gyflym oherwydd eu bod yn atgyfnerthu gwendidau economaidd ehangach nad yw system bresennol Rwseg yn gallu eu gwrthsefyll. Ni all gysoni ei reddf goroesi â'r angen am ddiwygiadau strwythurol hir-hwyr sydd ond yn bosibl gyda mwy o ryddid economaidd a gwleidyddol.\nO ganlyniad, mae contract cymdeithasol Putin dros y 15 mlynedd diwethaf a gyflwynodd safonau byw gwell yn gyfnewid am dderbyn cyfyngiadau ar ryddid dinesig yn boblogaidd wedi cael ei droi ar ei ben. I wneud iawn am berfformiad economaidd syfrdanol, dim ond haeriad herfeiddiol o ddylanwad Rwsia yn yr Wcrain y gall Putin ei gynnig ond am bris cyfyngiadau llawer llymach ar gymdeithas sifil a gwrthdaro â'r Gorllewin.\nWrth i lywodraethau’r Gorllewin ystyried sut i reoli cam nesaf argyfwng yr Wcráin, mae angen iddynt ystyried cryfderau tymor byr system Putin yng nghyd-destun ei wendidau tymor hwy. Bydd strategaeth graff yn ceisio gwrthsefyll y cryfderau a chyflymu'r gwendidau fel ffordd o annog Rwsia yn ôl ar lwybr diwygio a llety gyda'i chymdogion.\n- Gweler mwy yn: http://www.chathamhouse.org/expert/comment/15866?dm_i=1TYG,2UEES,C6WYIM,ABEV3,1#sthash.SbyzQcdn.dpuf\nPynciau cysylltiedig:Alexei Kudrincynnwysllawn-ddelweddIgor SechinMikhail KhodorkovskyCryfderau tymor byr system PutinVladimir YevtushenkovYukos


Bwriad ‘Cenedl Mewn Cân’ oedd creu rhestr o 10 cân i gynrychioli iaith a diwylliant Cymreig ar ei orau; a fydd yn y pen draw yn cael ei ddefnyddio fel cynnwys i godi ymwybyddiaeth o ‘Ffordd Cymru’ yn rhyngwladol pan fydd yr amser yn iawn i ni wneud hyny.\nEr bod tirwedd hardd Cymru’n enwog drwy’r byd mae angen parhau i godi ymwybyddiaeth o’r diwylliant Cymreig a’r iaith Gymraeg - a pha ffordd well i wneud hynny na thrwy gerddoriaeth. Y llynedd, fe wynebodd y cerddor Siân James; y DJ, cynhyrchydd a’r cyflwynydd Dyl Mei; y gohebydd chwaraeon Dylan Ebenezer; Nia Daniel o Lyfrgell Genedlaethol Cymru; Meurig Jones o Bortmeirion a’r cyflwynydd Lisa Gwilym y dasg o greu rhestr o 25 cân, ac fe wnaethom ofyn am eich help chi i bleidleisio am eich hoff 10 cân i gynrychioli Cymru. Hoffem ddiolch yn fawr i bob un ohonoch am bleidleisio - nid oedd hyn yn dasg hawdd!\nDyma’r fideo a ddefnyddiwyd i lansio’r prosiect Cenedl mewn Cân.\nMae’r bleidlais bellach wedi cau sydd yn golygu fod y 10 cân a fydd yn cynrychioli Cymru yn y dyfodol wedi eu dewis.\nCymru, Lloegr A Llanrwst Y Cyrff\nRhedeg I Paris Anrhefn\nYsbryd Y Nos Edward H Dafis\nLisa Lan Alaw, Gwilym Bowen Rhys\nDacw 'Nghariad Bob Delyn a'r Ebillion\nGweld Y Byd Mewn Lliw Band Pres Llareggub, Ed Holden ac Alys Williams\nGwahoddiad Cerys Matthews\nAdar Y Nefoedd Swci Boscawen\nDros Gymru'n Gwlad John Eifion a Chôr Penyberth\nO Gymru Eleri Llwyd\nAr yr 21ain o Chwefror, sef Diwrnod Mamiaith Ryngwladol, fe wnaethom ryddhau fideo arbennig o ddisgyblion ysgolion uwchradd Cymru, Dubai a Patagonia ac artistiaid adnabyddus, sef Bryn Fôn, Mared Williams, Cleif Harpwood ac Eadyth Crawford, yn cyd-ganu i un o’r caneuon buddugol. Ysbryd y Nos gân Cleif Harpwood a Hefin Elis ddaeth i’r brig ac roedd Osian Huw Williams, Candelas yn gyfrifol am ail-drefnu’r gân.\nDyma fideo o’r gân, felly ymunwch a’r dathliad a helpwch ni i godi ymwybyddiaeth o’n hiaith fendigedig drwy rannu’r fideo gyda’ch teulu a’ch ffrindiau.


Senedd Fyw: Holl drafodion Dydd Mawrth 2 Mehefin 2015 - Newyddion\nSenedd Fyw: Holl drafodion Dydd Mawrth 2 Mehefin 2015\nNesaf: Datganiad gan y Gweinidog Iechyd - Y camau a gymerwyd mewn ymateb i’r adroddiad annibynnol ar Tawel Fan.\nNesaf: Datganiad gan y Gweinidog Gwasanaethau Cyhoeddus - Cyfiawnder Ieuenctid.\nNesaf: Datganiad gan y Gweinidog Cyllid - Y diweddaraf am y Gronfa Buddsoddi i Arbed.\nDa bo chi\nDyna ni am heddiw. Hwyl tan yfory.\nYsmygu mewn ceir\nMae Aelodau'r Cynulliad wedi pleidleisio o blaid y cynnig sy'n golygu y bydd pobl yn cael eu gwahardd rhag ysmygu mewn ceir pan fo plant yn bresennol\nAr hyn o bryd mae pobl yn cael ysmygu mewn cerbydau preifat, ond mae'r bleidlais yn gwahardd pobl rhag gwneud hynny os oes unrhyw un o dan 18 oed yn y cerbyd.\nEr mai awdurdodau lleol sy'n gweithredu'r cyfyngiadau presennol ar ysmygu mewn mannau cyhoeddus, yr heddlu fydd yn gyfrifol am weithredu yn erbyn troseddwyr mewn cerbydau cyhoeddus.\nYr ACau yn cymeradwyo bod y fersiwn drafft o Reoliadau Rheoleiddio Tai Rhent Preifat (Gofynion Hyfforddi) (Cymru) 2015 yn cael ei lunio yn unol â'r fersiwn drafft a osodwyd yn y Swyddfa Gyflwyno ar 5 Mai 2015.\nMae'r aelodau yn cymeradwyo bod y fersiwn drafft o'r Gorchymyn Cynulliad Cenedlaethol Cymru (Anghymhwyso) 2015 yn cael ei lunio yn unol â'r fersiwn drafft a osodwyd yn y Swyddfa Gyflwyno ar 30 Ebrill 2015.\nNawr mae'r aelodau wedi symud ymlaen i drafod cynnig a fyddai'n gwahardd pobl rhag ysmygu mewn ceir pan fo plant yn bresennol.\nFe fydd troseddwyr yn wynebu cosb benodedig o £50 o fis Hydref ymlaen, os fydd y mesur yn cael ei gymeradwyo gan aelodau.\nMae ysmygu eisoes wedi'i wahardd mewn cerbydau gwaith a cherbydau cyhoeddus eraill o dan y ddeddf a basiwyd yn 2007.\nMae'r rhaglen yn rhoi arian i Brif Gyrff Cyflawni o fewn ardaloedd yr awdurdod lleol a elwir yn Glystyrau Cymunedau yn Gyntaf a hynny er mwyn culhau'r bwlch sydd rhwng economi, addysg/sgiliau ac iechyd yn ein hardaloedd mwyaf difreintiedig a mwyaf cefnog.\nYn ôl y llywdoraeth, mae gan y rhaglen dri amcan strategol sy'n helpu i gyflawni'r canlyniadau hyn:\nCydlyniant Cymunedol yw'r term a ddefnyddir i ddisgrifio "sut mae pawb mewn ardal ddaearyddol yn cyd-fyw gan barchu a deall ei gilydd".\nCynllun Cyflawni Cenedlaethol\nYn ôl Llywodraeth Cymru, nod y Cynllun Cyflawni Cenedlaethol yw cadarnhau eu hymrwymiad "i gryfhau cydlyniant cymunedol ledled Cymru".\nNesaf ceir datganiad gan y Gweinidog Cymunedau a Threchu Tlodi: "Cydlyniant Cymunedol - Cynnydd a Heriau".\nYn ôl Eluned Parrott o'r Demcoratiaid Rhyddfrydol "rydym wedi bod yn sownd ar 72% o werth ychwanegol gros y pen cyfartalog y DU ers dechrau datganoli. Nid oes unrhyw gynnydd wedi'i wneud o gwbl yn yr holl amser hwnnw."\nFe wnaeth llywodraeth Cymru wahodd Dr Grahame Guilford, sy'n aelod o'r bartneriaeth rhaglenni Ewropeaidd yng Nghymru ers tro, i arwain yr adolygiad o'r trefniadau ar gyfer defnyddio cyllid y Cronfeydd Strwythurol Ewropeaidd yn y cylch cyllido nesaf (2014 - 2020).\nFe wnaeth Dr Guilford asesu hynt y cylchoedd presennol a blaenorol, a nodi'r gwersi a ddysgwyd er mwyn sicrhau gwelliannau parhaus.\nI weld yr adroddiad cliciwch\nYn ystod y cyfnod 2014-2020, bydd Cymru yn derbyn gwerth rhyw £2 biliwn o Gronfeydd Strwythurol Ewropeaidd i'w fuddsoddi yn y rhaglenni canlynol:\nRhaglenni Gorllewin Cymru a'r Cymoedd\nRhaglenni Dwyrain Cymru.\nY wlad gyntaf\nCymru oedd y wlad gyntaf yn y DU i gael sêl bendith i arian strwythurol yn ôl y Gweinidog Cyllid.\nMae'r Gweinidog Cyllid, Jane Hutt, yn parhau i fod ar ei thraed i wneud datganiad ar "Gynnydd Cronfeydd Strwythurol yr UE 2014-2020".\nAlun Ffred Jones yn gofyn "pryd y byddwch yn cyhoeddi manylion y cynlluniau sydd wedi aeddfedu?"\nAtebodd Jane Hutt bod "yr enghreifftiau o arfer da i'w gweld ar ein gwefan."\nAm fwy o wybodaeth cliciwch\n£8 miliwn o gyllid pellach yn cael ei gyhoeddi gan y Gweinidog Cyllid ar gyfer cylch ceisiadau newydd o dan Buddsoddi i Arbed a fydd yn cau ar 24 Gorffennaf 2015.\nMae'r gronfa Buddsoddi i Arbed yn bwll byrdymor o adnoddau sydd ar gael i helpu sefydliadau'r gwasanaeth cyhoeddus i drawsnewid y ffordd y maent yn gweithio.\nBuddsoddi i Arbed\nYn awr ceir datganiad gan y Gweinidog Cyllid a Busnes y Llywodraeth: Y diweddaraf am y Gronfa Buddsoddi i Arbed.\nMeddai Leighton Andrews, y Gweinidog dros Wasanaethau Cyhoeddus, bu "gostyngiad o 54% yn nifer y bobl sy'n mynd i mewn i'r system cyfiawnder ieuenctid am y tro cyntaf rhwng 2010-11 a 2013-14."\nLeighton AndrewsImage caption: Leighton Andrews\nMae'r strategaeth hon yn berthnasol i bob asiantaeth sy'n ymwneud â gwasanaethau cyfiawnder ieuenctid yng Nghymru ac mae'n cynnwys:\n• ymyrryd yn gynnar i atal ymddygiad troseddol\n• gweithio i atal troseddu ac ymddygiad troseddol\n• dargyfeirio pobl ifanc oddi wrth droseddu i weithgareddau eraill.\nMae'n cynnwys argymhellion penodol mewn perthynas ag addysg, hyfforddiant a chyflogaeth, iechyd meddwl, camddefnyddio sylweddau, tai a gofal cymdeithasol.\nDatganiad cyntaf y prynhawn yw un gan y Gweinidog Gwasanaethau Cyhoeddus ar Blant a Phobl Ifanc yn Gyntaf: "Cyflawni ein Hymrwymiad i Gyfiawnder Ieuenctid yn llwyddiannus".\nMae'r aelodau wedi derbyn cynnig am Ddadl Frys o dan Reol Sefydlog 12.69 gan Darren Millar, sef "Bod y Cynulliad yn ystyried canfyddiadau'r ymchwiliad i ofal cleifion ar ward Tawel Fan yn Ysbyty Glan Clwyd ym Modelwyddan".\nBydd y ddadl yn cael ei chynnal yfory.\nMae'r aelodau symud ymlaen at y Datganiad Busnes wythnosol sy'n amlinellu busnes y Cynulliad hyd at dair wythnos o flaen llaw.\nYr Aelod Llafur Gwenda Thomas yn codi pryderon am y Mesur Gwasanaethau Cymdeithasol yng Nghymru pe byddai'r Ddeddf Hawliau Dynol yn cael ei dileu.\nMae Deddf Hawliau Dynol 1998 yn cael ei enwi yn y mesur.\nKirsty Williams yn galw am sefydlu arolygiaeth iechyd sy'n gwbl annibynnol o lywodraeth.\nCarwyn Jones yn gofyn "beth sydd o'i le ar y Ddeddf Hawliau Dynol?", gan ychwanegu ei fod "yn gresynu at" y ffordd y mae'r Ddeddf Hawliau Dynol yn cael ei phortreadu fel rhywbeth sy'n helpu troseddwyr.\nArweinydd Plaid Cymru Leanne Wood yn gofyn am yr angen am awdurdodaeth gyfreithiol ar wahân i Gymru.\n"Chi yw Prif Weinidog Cymru, mae'r cyfrifoldeb gyda chi" meddai Mr Davies.\nAndrew R T DaviesImage caption: Andrew R T Davies\nArweinydd y Ceidwadwyr Andrew RT Davies yn gofyn am farn y prif weinidog ar yr adroddiadau diweddar ar ward Tawel Fan yn Ysbyty Glan Clwyd.\n"Mae'r manylion yn frawychus ac yn annerbyniol ... gallaf ddeall yn iawn pam mae'r teuluoedd yn flin" meddai Carwyn Jones.\nPrif Weinidog yn dweud ei fod yn "fwy anodd oherwydd bod meddygon teulu yn gontractwyr preifat ac nid yn dechnegol yn gweithio i'r gwasanaeth iechyd yn yr ystyr hwnnw."\nAnn Jones yn gofyn "yn dilyn adroddiadau beirniadol ar wasanaethau meddygon teulu tu allan i oriau yn enwedig yng ngogledd Cymru" beth mae'r llywodraeth yn ei wneud i gael apwyntiadau ar gyfer cleifion fel nad oes angen iddynt fynychu unedau Damweiniau ac Achosion Brys.\nAtebodd Mr Jones, "rydym wedi cynyddu canran y meddygfeydd sydd ar agor o leiaf un noson yr wythnos."\nMae'r Dirpwy Lywydd yn croesawu Janet Howarth i'w sedd ym Mae Caerdydd, fel AC rhanbarthol yn cynrychioli gogledd Cymru.\nMae'n cymryd lle y Ceidwadwr Antoinette Sandbach a enillodd sedd Eddisbury, yn Swydd Caer, yn yr etholiad cyffredinol.\nJanet HowarthImage caption: Janet Howarth\nBydd Cwestiynau i'r Prif Weinidog yn dechrau am 1.30pm.\nDyna ddiwedd y pwyllgor.\nAraith y Frenhines\n"Bydd 40,000 o blant yn cael eu gwthio i dlodi" yn ôl yr AC Llafur Jenny Rathbone.\nRoedd yn cyfeirio at y cyhoeddiad yn araith y Frenhines yr wythnos diwethaf fod teuluoedd a allai hawlio hyd at £26,000 o fudd-dal y flwyddyn, yn awr yn derbyn uchafswm o £23,000.\nYn ôl ystadegau yr Adran Gwaith a Phensiynau, Cymru sydd ag un o'r dibyniaethau uchaf ar les ym Mhrydain.\nMae bron i 19 y cant o'r boblogaeth o oedran gweithio yn derbyn rhyw fath o fudd-dal, o'i gymharu â chyfartaledd Prydain o 14.5 y cant.\nMae canran y bobl sy'n hawlio budd-daliadau allan o waith tua 16 y cant yng Nghymru a 13 y cant ym Mhrydain Fawr.\nDeddf Diwygio Lles 2012\nMae Deddf Diwygio Lles 2012 yn dynodi newid mawr i'r ffordd y caiff budd-daliadau eu gweinyddu a'u dosbarthu a chaiff effaith sylweddol ar lawer o ddinasyddion.\n"Un o brif amcanion diwygio lles yw cael pobl i mewn i waith" meddai Sara Ahmed.\nSara AhmedImage caption: Sara Ahmed\nCyhoeddodd Archwilydd Cyffredinol Cymru ei adroddiad\nLlywodraeth Leol Rheoli Effaith Diwygiadau Lles ar Denantiaid Tai Cymdeithasol yng Nghymru ym mis Ionawr 2015.\nMae'r Pwyllgor yn cynnal ymchwiliad i ystyried sut y mae'r newidiadau i fudd-dal tai a gyflwynwyd gan raglen diwygio lles Llywodraeth y DU yn cael effaith sylweddol ar gynghorau a chymdeithasau tai yng Nghymru,\n5ed sesiwn dystiolaeth\nDyma 5ed sesiwn dystiolaeth y pwyllgor ar ddiwygio lles.\nYmhlith y tystion y mae, June Milligan, Cyfarwyddwr Cyffredinol, Llywodraeth Leol a Chymunedau, Llywodraeth Cymru, John Howells, Cyfarwyddwr, Tai ac Adfywio, Llywodraeth Cymru a Sara Ahmad, Economegydd, Llywodraeth Leol a Chymunedau, Llywodraeth Cymru.\nJohn Howells, June Milligan a Sara AhmadImage caption: John Howells, June Milligan a Sara Ahmad\nBore da a chroeso i\nDdemocratiaeth Fyw ar 2 Mehefin, 2015.\nBydd darllediad byw o'r Pwyllgor Cyfrifon Cyhoeddus yn dechrau am 9am.


Blog Rhys Llwyd: Machiavelli a'r Guardian\nMachiavelli a'r Guardian\nFusesi lawr yng Nghaerdydd dros y Sul, prif bwrpas yr ymweliad oedd mynd i weld Theatr Ieuenctid Cymru yn perfformio Botticelli's Bonfire. Drama yn dilyn helynt Machiavelli a Savonorola yn Florence. Gruffydd, brawd Gwenllïan, oedd Machiavelli. Roedd e'n ddrama gymhleth ond dwi'n meddwl i mi ddilyn y stori yn weddol – tipyn o help mod i wedi astudio tipyn o Machiavelli yn Coleg. Dwi'n amau os oedd y cast i gyd, a'r dramodydd hyd yn oed, yn deall y cefndir hanesyddol.\nDes i nol fyny i Aber neithiwr a rhoi lifft i Mr Nwdls!\nY Guardian wedi ail-lawnsio ar ffurf 'Berliner' heddiw...\nEdrychwch ar y fideo Quicktime yma\nDiddorol iawn oherwydd perthnasedd y digwyddiad i'r BYD. Dwi'n meddwl mae ffurf nes at dabloid na'r Berliner fydd Y BYD - hynny yn bennaf oherwydd cyfyngiad technolegol. Hynny yw ni fydd gan Y BYD argraffdy eu hunain a hyd y gwn i does dim argraffdy arall yng Nghymru (o bosib ym Mhrydain ac eithio y Guardian) a pheiriannau argraffu maint y Berliner. Fe fuddsoddodd y Guardian gwpwl o filiynau yn gosod yr argraffdy newydd fyny er mwyn medru argraffu maint Berliner - bydd gan y BYD ddim arian i adeiladu argraffdy rhaid i'r BYD felly ddewis rhwng y ddau fformat sydd i'w gynnig gan weisg Gymru, sef broadsheat neu dabloid.\nPostiwyd gan Rhys Llwyd am 3:02 am\nAt ba "Berliner" ti'n cyfeirio? Mae mwy nag un yn y ddinas honno.


Dysgwyr yn cyfnewid y dosbarth am gefn gwlad - Coleg y Cymoedd\nHomeAboutNewsDysgwyr yn cyfnewid y dosbarth am gefn gwlad\nMae mam ifanc o Lantrisant wedi ei gwobrwyo am ei hymroddiad anhygoel i’w hastudiaethau tra’n brysur yn magu teulu.\nCafodd Victoria Windsor, sydd newydd gwblhau Gradd Sylfaen mewn Astudiaethau Plentyndod, ei dewis yn ddysgwraig y flwyddyn Coleg y Cymoedd yn seremoni wobrwyo flynyddol UHOVI (Athrofa Prifysgolion Blaenau’r Cymoedd), nos Fercher Mehefin 18, yn Redhouse, Merthyr Tudful.\nPan gychwynnodd hi ar ei chwrs ar gampws Rhondda’r coleg, ‘doedd gan Victoria ddim hyder yn ei gallu academaidd, ond o fewn dim roedd hi wedi creu argraff ar ei thiwtoriaid oherwydd ei hagwedd broffesiynol tuag at ei hastudiaethau. Cafodd ei henwebu gan Shan Bowen a Helen Morgan, oedd yn ei disgrifio fel myfyrwraig llawn symbyliad wnaeth ddefnydd da o’i phrofiad cyfoethog ym maes gofal plant.\nDwedon nhw: Mae Victoria wedi rhagori yn ei phrofiad gwaith, gan arddangos awydd didwyll i gynorthwyo datblygiad plant. Mae ei hagwedd aâ€™i chyfraniad personol yn ei gwneud yn esiampl bositif i bob ymarferydd ym maes gofal plant.â€\nYn Ã´l Victoria, sy’n gobeithio cymhwyso fel athrawes ysgol gynradd: “Roedd ennill y wobr hon wedi fy synnu’n fawr, ond rydw i’n hapus iawn fod gan fy nhiwtoriaid ffydd ynof i. Roedd gen i wastad awydd mynd yn athrawes, ond ddim yn siÅµr y gallwn ni gyflawni hynny. Mae mynd i’r coleg wedi fy helpu i symud yn nes at wireddu fy mreuddwyd ac mae’r holl waith caled yn profi’n bendant fod y cyfan yn werth chweil!”\nCyflwynwyr yr achlysur oedd Jagger a Woody o Heart FM, gyda’r gwobrau’n cael eu cyflwyno gan y gÅµr gwadd, Dr Rhys Jones. Fel gwyddonydd a chyflwynydd teledu, mae Dr Rhys yn fwy cyfarwydd oherwydd ei gyfresi ‘Rhys to the Rescue’ a ‘Rhys Jonesâ€™s Wildlife Patrol’. Mae’n arbenigwr ar nadroedd ac mae ganddo radd mewn SÅµoleg a Geneteg, ynghyd Ã¢ Doethuriaeth mewn cadwraeth ymlusgiad ym Mhrydain.\nFel rhan o Brifysgol De Cymru, mae UHOVI yn cynnig cyfleoedd i astudio cyrsiau addysg uwch mewn lleoliadau ar hyd a lled y cymoedd. Drwy gydweithio mewn partneriaeth Ã¢ cholegau addysg bellach, busnesau, awdurdodau lleol a darparwyr addysg yn y gweithle, mae UHOVI yn ysgogi pobl i barhau gyda’u haddysg neu ddychwelyd ato er mwyn gwella’ui sgiliau neu ennill cymwysterau.\nDywedodd Grahan Rogers, Dirprwy Is-Ganghellor Prifysgol De Cymru a Chyfarwyddwr UHOVI: â€œMae UHOVI wedi tyfu o nerth i nerth, gan ddarparu profiad dysgu o’r radd flaenaf i fyfyrwyr a phtrofiad o weithio mewn cymunedau i godi dyheadau. Mae’r myfyrwyr sy’n ennill gwobrau yn ysbrydoliaeth i bawb ac mae’n fraint cael rhannu eu profiadau sy’n dangos fel y gall dysg wneud gwahaniaeth positif i fywydau unigolion a theuluoedd.”\nYchwanegodd y Dr Rhys Jones, fu’n cyflwyno’r gwobrau: “Rwy’n falch iawn o allu cydnabod llwyddiannau’r unigolion rhagorol hyn. Mae eu gwaith caled a’u hymroddiad yn wir gredyd iddyn nhw, i’r tiwtoriaid ac i’w teuluoedd sy’n ymfalchÃ¯o ynddyn nhw ac wedi eu cynorthwyo ar eu taith academaidd. Rwy’n dymuno pob llwyddiant iddyn nhw i’r dyfodol yn eu gyrfaoedd.”


Cyrsiau ar Lefel Prifysgol - Clirio - Grŵp Colegau NPTC\nCyrsiau ar Lefel Prifysgol – Clirio\nCroeso i’n hafan Clirio 2021. Ymgeisiwch nawr! Mae ein cyrsiau’n boblogaidd ac mae lleoedd yn gyfyngedig.\nOs nad ydych chi’n dal cynnig am gymhwyster ar lefel prifysgol, os ydych chi wedi newid eich meddwl am yr hyn rydych chi am ei wneud nesaf, neu os yw’r cynlluniau oedd gennych chi ar gyfer y flwyddyn nesaf yn cael eu gohirio am y foment, mae amser o hyd i wneud cais i astudio yng Ngrŵp Colegau NPTC. Mae’r rhan fwyaf o fyfyrwyr yn gymwys i wneud cais am fenthyciad ffioedd dysgu a benthyciad cynhaliaeth neu gallant dderbyn grantiau neu fwrsariaethau.\nOs ydych chi’n aros am eich canlyniadau, edrychwch trwy ein tudalennau cwrs i weld a oes cwrs sy’n iawn i chi. Rydym yn argymell edrych trwy’r Cwestiynau Cyffredin Clirio (isod) fel eich bod wedi paratoi’n llawn ar ddiwrnod y canlyniadau.\nOs ydych chi’n gwybod pa gwrs rydych chi am wneud cais amdano; ewch i dudalen y cwrs a chlicio ‘Gwnewch Gais ‘Nawr‘ i ddefnyddio ein porth ymgeisio ar-lein a chwblhau’r broses ymgeisio.\nCliciwch yma i weld ein cyrsiau\nClirio yw sut mae prifysgolion a cholegau yn llenwi unrhyw leoedd sy’n weddill ar eu cyrsiau ac yn cael ei ddefnyddio gan filoedd o fyfyrwyr bob blwyddyn. Os ydych wedi gwneud cais trwy UCAS ac nad ydych yn dal unrhyw gynigion, neu heb fodloni amodau eich cynnig, gallwch wneud cais am gwrs trwy Glirio.\nFel arall, fe’i defnyddir gan ymgeiswyr sydd wedi penderfynu aros i wneud cais i’r brifysgol, neu sydd wedi dewis gwneud cais ar ôl dyddiad cau UCAS.\nPryd y gallaf wneud cais trwy Glirio?\nMae clirio ar gael rhwng Awst a Medi bob blwyddyn. Os nad ydych eisoes wedi gwneud cais trwy UCAS ac yn gallu cwrdd â gofynion mynediad eich cwrs, gallwch wneud cais ar unrhyw adeg trwy borth ymgeisio ar-lein y Coleg. Cliciwch ‘Gwnewch Gais ‘Nawr‘ ar dudalen y cwrs.\nOs ydych eisoes wedi gwneud cais trwy UCAS a’ch bod yn credu y gallai fod angen Clirio arnoch, bydd angen i chi aros nes bydd eich canlyniadau ar gael; Bydd UCAS Track yn dangos a ydych chi’n gymwys.\nMae Clirio UCAS yn cau ddiwedd mis Medi, fodd bynnag, bydd y Coleg yn cau cyrsiau unigol cyn y dyddiad hwn os yw’r holl leoedd wedi’u llenwi.\nPryd mae canlyniadau yn dod allan?\nDiwrnod canlyniadau Safon Uwch yw 10 Awst 2021, er y bydd rhai canlyniadau ar gyfer cymwysterau eraill wedi bod ar gael yn gynharach.\nSut mae dod o hyd i le trwy Glirio?\nOs nad ydych eisoes wedi gwneud cais trwy UCAS y cyfan sydd angen i chi ei wneud yw clicio ar y botwm ‘Gwnewch Gais ‘Nawr‘ ar dudalen y cwrs a gwneud cais trwy ein porth ymgeisio ar-lein.\nOs ydych chi’n ymgeisydd UCAS, unwaith y bydd gennych eich graddau bydd angen i chi chwilio trwy dudalennau’r cwrs ar wefan Grŵp Colegau NPTC i ddod o hyd i’r cymhwyster cywir i chi, yna cysylltwch â ni i weld a allwn wneud cynnig i chi. Os derbyniwch gynnig gennym ni, bydd angen i chi ychwanegu hwn fel eich dewis trwy UCAS Track; dyma’r unig ffordd i gael cynnig Clirio swyddogol a ffurfiol.\nSut y byddaf yn gwybod fy mod yn Clirio?\nFe fyddwch chi’n gwybod eich bod chi mewn Clirio os yw’ch statws Trac yn dweud ‘Rydych chi mewn Clirio’ neu ‘Mae’r Clirio wedi dechrau. Neu, rydych yn dilyn yr awgrymiadau ar y sgrin i wrthod eich lle cadarn, ac yna mae eich statws Trac yn dweud ‘Rydych chi mewn Clirio’ neu ‘Mae Clirio wedi cychwyn’.\nBle alla i ddod o hyd i’m rhif Clirio?\nOs ydych yn gymwys i Glirio, bydd eich rhif Clirio ar y dudalen groeso ac adran ‘Eich dewisiadau’ o Track.\nBle alla i ddod o hyd i swyddi gwag Clirio?\nRhestrir pob swydd wag Clirio yn ein teclyn chwilio o fis Gorffennaf. Maent yn cael eu diweddaru’n rheolaidd gan y prifysgolion tan ganol mis Medi.\nSut mae ychwanegu dewis Clirio?\nEwch i adran ‘Eich dewisiadau’ o Track a chlicio ar ‘Ychwanegu dewis Clirio.’ Yna nodwch fanylion y cwrs.\nYchwanegwch ddewis Clirio dim ond ar ôl i chi siarad â’r brifysgol yn uniongyrchol a’u bod wedi rhoi caniatâd i chi ychwanegu eich dewis clirio. Bydd llinellau cymorth clirio prifysgolion ar gael ar bob gwefan prifysgol.\nSut mae ymateb i gynnig Clirio?\nNid oes angen i chi ymateb i gynnig Clirio. Ar ôl i chi ychwanegu’r dewis, yna bydd hi i fyny i’r brifysgol i gadarnhau eich lle yn Track.\nDydw i ddim eisiau fy newis cadarn, a allaf ddefnyddio Clirio?\nYdw. Os byddwch yn newid eich meddwl ac nad ydych am fynd at eich dewis cadarn mwyach, gallwch ddefnyddio’r botwm ‘dirywio fy lle’ yn Track.\nRwyf am fynd at fy newis yswiriant.\nOs ydych chi bellach yn cael eich rhoi yn eich dewis cadarn, mae eich dewis yswiriant wedi’i wrthod yn awtomatig. Fodd bynnag, efallai y bydd eich dewis yswiriant yn dal i allu cynnig lle i chi trwy Glirio. Bydd angen i chi gysylltu â’ch dewis yswiriant i drafod eich opsiynau. Os oes ganddyn nhw leoedd ar gael, ac yn rhoi caniatâd, bydd angen i chi ddewis ‘Rydw i eisiau gwneud cais yn rhywle arall’. Yna byddwch chi’n gallu ychwanegu dewis clirio.\nRwyf am wneud cais yn rhywle arall.\nByddwch yn dod â’r contract sydd gennych i ben gyda’ch prifysgol neu goleg dewis cadarn diamod. Ni allwch ddadwneud y weithred hon. Os byddwch chi’n newid eich meddwl, byddwch chi’n dal i allu defnyddio Clirio i wneud cais mewn man arall.\nRwyf am newid i gwrs gwahanol yn yr un brifysgol / coleg.\nOs ydych chi’n hapus gyda’r brifysgol neu’r coleg rydych chi wedi’ch lleoli ynddo ond yn dymuno newid y cwrs y byddwch chi’n ei astudio, y peth gorau i’w wneud yw rhoi galwad i’r brifysgol neu’r coleg. Os cytunant, byddant yn anfon cynnig wedi’i ddiweddaru ar gyfer y cwrs newydd.\nNid wyf am fynd i’r brifysgol eleni mwyach\nOs nad ydych chi am fynd i’r brifysgol eleni, efallai y gallwch ohirio’ch lle tan y flwyddyn nesaf – bydd angen i chi gysylltu â’ch dewis cadarn i drafod hyn. Os ydych yn siŵr nad ydych am ohirio eich lle tan y flwyddyn nesaf, gallwch ddefnyddio’r botwm ‘dirywio eich lle’ a dewis ‘Rwyf am wneud cais yn rhywle arall’. Os byddwch chi’n newid eich meddwl, gallwch barhau i ddefnyddio Clirio i wneud cais mewn man arall.\nBeth yw Clirio a Mwy?\nMae Clearing Plus yn wasanaeth paru newydd ar gyfer ymgeiswyr UCAS nad ydynt yn dal cynigion ac sy’n gymwys i gael eu Clirio. Os byddwch chi’n cael eich hun yn Clirio eleni, bydd UCAS yn eich paru â chyrsiau y gallai fod gennych ddiddordeb ynddynt, gan ddefnyddio’r hyn maen nhw’n ei wybod amdanoch chi o’ch cais.\nPeidiwch â phoeni os ydych chi am wneud cais am rywbeth gwahanol, gallwch ddod o hyd i gyrsiau gyda Grŵp Colegau NPTC trwy ddefnyddio’r teclyn chwilio ar ein gwefan.\nBydd ein tîm profiadol a gwybodus yn gallu helpu gydag ymholiadau ymgeisio a gellir cysylltu â nhw trwy e-bostio higher_education_enq@nptcgroup.ac.uk\nAm unrhyw wybodaeth, cyngor neu arweiniad pellach ar UCAS cysylltwch ag oliver.lewis@nptcgroup.ac.uk\nI gysylltu â thiwtor cwrs ewch draw i dudalen y cwrs a chlicio ar y botwm coch ‘Cliciwch yma i Gofyn i Diwtor’.\nCofrestriad Addysg Uwch – Myfyrwyr Newydd\nCofrestriad Addysg Uwch – Myfyrwyr sy’n Dychwelyd\nCliciwch yma i gael my o wybodaeth


Darlleniadau seicig ar-lein > fideos > Mae hyn yn Brawf y gall Cyfryngau Seicig wneud Darlleniadau dros Skype a Ffôn.\nMegan Mawrth 23, 2017 fideosTagged adimmix leah seicig, llyfrau seicig plant grisial, sgwrs seicig ar-lein rhad ac am ddim, cwestiwn seicig am ddim, seicig byw, seicig byw ar-lein, seicoeg byw, cariad darllen seicig, cariad ddarlleniadau seicig, canolig, seicig ar-lein, ffôn seicig, psychic, seicig (proffesiwn), leah seicig, darllen seicig, darlleniadau seicig, seicoleg, Skype (Meddalwedd), darlleniadau seicig ysbrydol, profi eich seicig, y plant grisial seicig4 Sylwadau Mae hyn yn Brawf y gall Cyfryngau Seicig wneud Darlleniadau dros Skype a Ffôn.\nBenny Hinn yn dweud:\nMawrth 23, 2017 yn 10: 53 am\nhey braf! Ydych chi'n hoffi ychwanegu chi ar skype, efallai y byddaf yn gofyn beth yw eich enw defnyddiwr skype? fy skype yw chadvan5 os hoffech chi ychwanegu\ngwaelod yn dweud:\nGobaith Golau Gwyn Paranormal yn dweud:\nFideo cŵl! cariad yn cefnogi. edrychwch ar yr hyn rydyn ni'n ei wneud hefyd. Rwy'n credu y byddwch chi'n cytuno ei fod yn wahanol iawn 🙂\nEvette Stuck yn dweud:\nRwy'n siŵr bod yna artistiaid con allan yna sy'n honni eu bod yn seicig ac mae hynny'n drueni oherwydd ei fod yn ei ddifetha i'r rhai go iawn sydd â'r anrheg mewn gwirionedd. Mae gan bawb allu seicig, dim ond rhai nad ydyn nhw wedi manteisio arno. Mae'n drist bod Bob mor feddwl caeedig fel na all gredu mai rhodd gan Dduw yw hon. Mae gen i fy ngalluoedd fy hun nid fel Chris, ond mae gen i rai ac rwy'n teimlo'n fendithiol iawn eu cael. Beth am blant sydd â'r gallu hwnnw Bob? Ydyn nhw'n rhy sâl yn feddyliol? Mae hwnnw'n ddatganiad mor annheg i'w wneud. Ni ddylech glymu pawb i fod yn ffugiau oherwydd mae rhai yn fargen go iawn fel Chris.\nGadewch Sylw Diddymu ateb